
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1136 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταφορά εκτέλεσης 020 Α/03 σύμβασης για την 
προμήθεια των συστημάτων 041 Ολυμπιακής 
Ασφάλειας από το Υπουργείο Εθνικής Αμυνας 

στο Υπουργείο Δημόσιας Τάξης. 1 

Συγκρότηση του Δ.Σ του Εθνικού Κέντρου Επαγγελ¬ 
ματικού Προσανατολισμού. 2 


Εφαρμογή του Γεωργοπεριβαλλοντικού Μέτρου 3.16 
«Περιβαλλοντική Προστασία των Λιμνών της Πε¬ 
ριφέρειας Δυτικής Μακεδονίας: Λίμνες Βεγορί- 
τιδας-Πετρών (<3Β 1340004) και λίμνες Χειμαδί- 
τιδας - Ζάζαρης (ΘΒ 1340005)» του Εγγράφου 
Προγραμματισμού Αγροτικής Ανάπτυξης (ΕΠΑΑ) 


2000-2006. 3 

Καθορισμός αντιτίμου βιβλιαρίων διαβατηρίων και 
της διαδικασίας είσπραξης αυτού. 4 


ΑΠΟΦΑΣΕΙ Σ 

Αριθμ. 249101 (1) 

Μεταφορά εκτέλεσης 020 Α/03 σύμβασης για την προ¬ 
μήθεια των συστημάτων 041 Ολυμπιακής Ασφάλει¬ 
ας από το Υπουργείο Εθνικής Άμυνας στο Υπουρ¬ 
γείο Δημόσιας Τάξης. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 19 του ν. 3489/2006 «Τρο¬ 
ποποίηση και συμπλήρωση διατάξεων για τη χρηματο¬ 
δοτική μίσθωση, διατάξεις περί δημοσίων εσόδων και 
άλλες ρυθμίσεις» (Α' 169). 

2. Τις διατάξεις του ν. 2292/1995 «Οργάνωση και λει¬ 
τουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις 
(Α'- 35). 

3. Τις διατάξεις του ν. 1481/1984 «Οργανισμός Υπουρ¬ 
γείου Δημοσίας Τάξης» (Α' 152), όπως τροποποιήθηκε 
και συμπληρώθηκε με τις διατάξεις των νόμων 1590/1986 
(Α' 49) και 2800/2000 (Α' 41). 

4. Τ ις διατάξεις του άρθρου 90 του Κώδικα Νομοθε- 


22 Αυγούστου 2006 

αίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Τ ις διατάξεις του π.δ. 284/1989 «Περί Προμηθειών, 
Εργολαβιών και Εκτελέσεως Εργασιών των Ενόπλων 
Δυνάμεων» (Α' 181). 

6. Την υπ’ αριθμ. 020 Α/03 Σύμβαση για την προμήθεια 
των συστημάτων 041 Ολυμπιακής Ασφάλειας μεταξύ 
του Ελληνικού Δημοσίου, εκπροσωπουμένου από το 
ΥΠΕΘΑ, και της εταιρείας 3ΑΙ0. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Τη μεταβίβαση για εκτέλεση και υλοποίηση των υπ’ 
αριθμ. 020Α/03 Σύμβασης Συστημάτων 041 Ολυμπιακής 
Ασφάλειας, καθώς και 16/03 Σύμβασης Αντισταθμιστι¬ 
κών Ωφελημάτων, ως εκ της προμήθειας αυτών, από 
το Υπουργείο Εθνικής Άμυνας στο Υπουργείο Δημο¬ 
σίας Τάξης, στο οποίο αφορούν κυρίως οι εν λόγω 
προμήθειες. 

2. Την εκπροσώπηση του Ελληνικού Δημοσίου από 
το Υπουργείο Δημοσίας Τάξης, ως προς τα εν λόγω 
συστήματα, έναντι του αναδόχου αυτών, καθώς και 
την περιέλευσή του στο σύνολο των αρμοδιοτήτων 
- καθηκόντων, που ασκούνταν μέχρι σήμερα από το 
Υπουργείο Εθνικής Αμυνας, συμπεριλαμβανομένης και 
της διαιτητικής διαδικασίας, όπως προκύπτει από την 
κύρια σύμβαση. 

3. Τη σύσταση από το Υπουργείο Δημοσίας Τάξης των 
αρμοδίων οργάνων και επιτροπών, που συγκροτούνταν 
από το Υπουργείο Εθνικής Άμυνας, βάσει των διατάξεων 
του π.δ. 284/1989 «Περί Προμηθειών, Εργολαβιών και 
Εκτελέσεως Εργασιών των Ενόπλων Δυνάμεων», για την 
εκτέλεση των παραπάνω συμβάσεων, καθώς και για τον 
έλεγχο και παρακολούθηση της υλοποίησης αυτών. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2006 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΕΥΑΓ. - ΒΑΣ. I. ΜΕΪΜΑΡΑΚΗΣ ΒΥΡΩΝ ΠΟΛΥΔΩΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 94777 (2) 

Συγκρότηση του Δ.Σ του Εθνικού Κέντρου Επαγγελ¬ 
ματικού Προσανατολισμού. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις του ν. 2683/1999 «Κύρωση του Κώδικα 
Κατάστασης Δημόσιων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. και άλλες διατάξεις», όπως 
τροποποιήθηκαν και ισχύουν σήμερα. 

3. Τις διατάξεις του π.δ/τος 368/1989 «Οργανισμός 
του Υπουργείου Εργασίας», όπως τροποποιήθηκαν και 
ισχύουν σήμερα. 

4. Τις διατάξεις του άρθρου 10, παρ. 2 του ν. 2525/ 
1997. 

5. Τις διατάξεις του άρθρου 16, παρ. 2 του ν. 2224/ 
1994. 

6. Τις διατάξεις του άρθρου 2 του π.δ/τος 232/1998 
«Σκοποί, συγκρότηση, σύνθεση θητεία, αρμοδιότητες 
του Δ.Σ. καθώς επίσης πόροι και θέσεις προσωπικού 
του Ε.Κ.Ε.Π.». 

7. Τις υποδείξεις των φορέων, αποφασίζουμε: 

Συγκροτούμε το Διοικητικό Συμβούλιο του εποπτευομέ- 

νου κατά το άρθρο 10 παρ. 2 του ν. 2525/1997, από τους 
Υπουργούς Απασχόλησης και Κοινωνικής Προστασίας και 
Εθνικής Παιδείας και Θρησκευμάτων, Νομικού Προσώπου 
Ιδιωτικού Δικαίου, με την επωνυμία «Εθνικό Κέντρο Επαγ¬ 
γελματικού Προσανατολισμού (Ε.Κ.Ε.Π.) ως ακολούθως: 

1. Πρόεδρος: Σταματόπουλος Δημήτριος 

2. Αντιπρόεδρος: Πετρά Ασημίνα 

3. Σερδάρη Δήμητρα, εκπρόσωπος του Υπουργού Απα¬ 
σχόλησης και Κοινωνικής Προστασίας, με αναπληρωτή 
τον Ιωακειμίδη Δημήτριο. 

4. Στεργίου Χρυσούλα, Προϊσταμένη Τμήματος Α' Σχο¬ 
λικού Επαγγελματικού Προσανατολισμού της Δ/νσης 
ΣΕΠΕΔ, εκπρόσωπος του Υπουργού Εθνικής Παιδείας 
και Θρησκευμάτων με αναπληρώτρια τη Σωτηράκου 
Μαρία, Προϊσταμένη του Τμήματος Β' Αγωγής Υγείας 
και Περιβαλλοντικής Αγωγής της Δ/νσης ΣΕΠΕΔ. 

5. Μιχάλης Πανταζής, εκπαιδευτικός, εκπρόσωπος 
του ΟΑΕΔ, με αναπληρωτή τον Νικόλαο Νικολόπουλο, 
Προϊστάμενο της Δ/νσης Εκπαίδευσης Προσωπικού του 
ίδιου Οργανισμού. 

6. Σταυρούλα Μπαντούνα, εκπρόσωπος της Γενικής 
Συνομοσπονδίας Εργατών Ελλάδας, με αναπληρώτρια 
τη Σταυρούλα Δημητριάδη, εκπρόσωπο της ίδιας Συ¬ 
νομοσπονδίας. 

7. Βαρβάρα Σταματάκη - Δότσικα, εκπρόσωπος των 
εργοδοτικών οργανώσεων, με αναπληρώτρια τη Να- 
τάσσα Αυλωνίτου. 

8. Γεώργιος Παππάς, εκπρόσωπος του Παιδαγωγικού 
Ινστιτούτου με αναπληρώτριά του την Χρυσούλα Κο- 
σμίδου. 

9. Ζήσου Παρασκευή εμπειρογνώμονας εξειδικευμένος 
σε θέματα επαγγελματικού προσανατολισμού. 

Χρέη γραμματέα του Διοικητικού Συμβουλίου εκτελεί 
η υπάλληλος του Κέντρου Σουλδάτου Παρασκευή, με 
αναπληρώτρια την Ειρήνη Ζαλούμη. 


Η θητεία του Διοικητικού Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. και να κοινοποιηθεί. 

Αθήνα, 28 Ιουλίου 2006 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΜΑΡΙΕΤΤΑ ΓΙΑΝΝΑΚΟΥ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 219845 (3) 

Εφαρμογή του Γεωργοπεριβαλλοντικού Μέτρου 
3.16 «Περιβαλλοντική Προστασία των Λιμνών 
της Περιφέρειας Δυτικής Μακεδονίας: Λίμνες 
Βεγορίτιδας-Πετρών (ΘΒ 1340004) και λίμνες 
Χειμαδίτιδας - Ζάζαρης (ΘΒ 1340005)» του Εγγράφου 
Προγραμματισμού Αγροτικής Ανάπτυξης (ΕΠΑΑ) 
2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

(Αριθμ. αποφ. 664) 

Έχοντας υπόψη: 

1. Τ ις διατάξεις: 

α) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 Α'), όπως 
τροποποιήθηκε με το άρθρο 6 του ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(ΦΕΚ 70 Α') και του άρθρου 3 του ν. 1338/1983, όπως 
αντικαταστάθηκε από το άρθρο 65 του ν. 1892/1990 
(ΦΕΚ 101 Α') «Για τον εκσυγχρονισμό και την ανάπτυξη 
και άλλες διατάξεις» (ΦΕΚ 101 Α'). 

β) Του ν.δ. 131/1974 «Περί παροχής οικονομικών 
ενισχύσεων εις την γεωργικήν, κτηνοτροφικήν, 
δασικήν και αλιευτικήν παραγωγήν» (ΦΕΚ 320 Α'), όπως 
τροποποιήθηκε και συμπληρώθηκε με τον ν. 1409/1983 
(ΦΕΚ 199 Α') και τον ν. 2512/1997 (ΦΕΚ 138 Α'). 

γ) Της παρ. 10 του άρθρου 39 του ν. 2065/1992 
«Αναμόρφωση της άμεσης φορολογίας και άλλες 
διατάξεις» (ΦΕΚ 113 Α'). 

δ) Της παρ. 3 του άρθρου 22 του ν. 2362/95 «Περί 
Δημοσίου Λογιστικού Ελέγχου των δαπανών του 
Κράτους και άλλες διατάξεις» (ΦΕΚ 247 Α'). 

ε) Της παρ. 1 του άρθρου 29 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις» (ΦΕΚ 135 Α'). 

στ) Της παρ. 4 του άρθρου 14 του ν. 2637/1998 (ΦΕΚ 
200 Α'), όπως αντικαταστάθηκε από το άρθρο 24 παρ. 
2 του ν 2945/2001 (ΦΕΚ 223 Α'). 

ζ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

2. Τον Κανονισμό (ΕΚ) αριθ. 1257/1999 του Συμβουλίου 
«Για τη στήριξη της αγροτικής ανάπτυξης από το 
Ευρωπαϊκό Γεωργικό Ταμείο Προσανατολισμού και 
Εγγυήσεων (Ε.Γ.Τ.Π.Ε.) και για την τροποποίηση και 
κατάργηση ορισμένων κανονισμών» (Ε.Ε. Ε 160), όπως 
τροποποιήθηκε και ισχύει. 

3. Τον Καν. (ΕΚ) 817/2004 της Επιτροπής «Σχετικά με 
τους λεπτομερείς κανόνες εφαρμογής του κανονισμού 
(ΕΚ) αριθ. 1257/1999 του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων» (Ε.Ε. 1_ 153), 
όπως τροποποιήθηκε και ισχύει. 

4. Τον Καν. (ΕΚ) 1782/2003 της Επιτροπής «Για τη θέ¬ 
σπιση κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής και για 
τη θέσπιση ορισμένων καθεστώτων στήριξης για τους 
γεωργούς και για την τροποποίηση των κανονισμών 
(ΕΟΚ) αριθ. 2019/1993, (ΕΚ) αριθ. 1452/2001, (ΕΚ) αριθ. 
1453/2001, (ΕΚ) αριθ. 1454/2001, (ΕΚ) αριθ. 1868/1994, (ΕΚ) 
αριθ. 1251/1999, (ΕΚ) αριθ. 1254/1999, (ΕΚ) αριθ. 1452/2001, 
(ΕΚ) αριθ. 1673/2000, (ΕΟΚ) αριθ. 2358/1971 και (ΕΚ) αριθ. 
2529/2001», όπως τροποποιήθηκε και ισχύει. 

5. Τον Καν. (ΕΚ) 796/2004 της Επιτροπής «Σχετικά με 
τη θέσπιση λεπτομερών κανόνων για την εφαρμογή της 
πολλαπλής συμμόρφωσης της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον κανονισμό (ΕΚ) αριθ. 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς» (Ε.Ε. Ι_ 141). 

6. Την υπ’ αριθμ. 0(2000)2733/27.9.2000 απόφαση της 
Ευρωπαϊκής Επιτροπής «περί εγκρίσεως του εγγρά¬ 
φου προγραμματισμού Αγροτικής Ανάπτυξης (Ε.Π.Α.Α.) 
για την Ελλάδα, το οποίο καλύπτει την περίοδο προ¬ 
γραμματισμού 2000-2006», όπως έχει τροποποιηθεί 
με τις αριθ. 0(2003)3139/22.8.2003 και την υπ’ αριθ. 
0(2005)1690/31.5.2005 αποφάσεις της Ευρωπαϊκής Επι¬ 
τροπής. 

7. Τα υπ’ αριθμ. 04501/15.2.2005, 30336/30.11.2005, 
000014/3.1.2006 και 00305/31.1.2006 έγγραφα της Ευ¬ 
ρωπαϊκής Επιτροπής για τη γνωστοποίηση τροποποι¬ 
ήσεων του ΕΠΑΑ που δεν χρήζουν απόφασης από την 
Επιτροπή. 

8. Την υπ’ αριθμ. 428/339372/661/2.2.2001 απόφαση των 
Υπουργών Γεωργίας και Οικονομικών «για την Εφαρμογή 
του Αγροπεριβαλλοντικού Μέτρου του Εγγράφου Προ¬ 
γραμματισμού Αγροτικής Ανάπτυξης (ΕΠΑΑ) 2000-2006 
Καν (ΕΚ) 1257/1999» (ΦΕΚ 280 Β'). 

9. Την υπ’ αριθμ. 640/141102/1.12.2005 απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Αγροτικής 
Ανάπτυξης και Τροφίμων «Διαδικασία και Τρόπος πλη¬ 
ρωμής και ελέγχου των αγροπεριβαλλοντικών μέτρων 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 - Καν. (ΕΚ) 1257/1999, όπως τροποποι¬ 
ήθηκε με τον Καν. (ΕΚ) 1783/2003» (ΦΕΚ 1754 Β'). 

10. Την υπ’ αριθμ. 16175/824/12.4.2006 απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Περιβάλλοντος 
Χωροταξίας και Δημοσίων'Εργων, Υγείας και Κοινωνικής 
Αλληλεγγύης και Αγροτικής Ανάπτυξης και τροφίμων 
«Πρόγραμμα Δράσης για την περιοχή του κάμπου Θεσ¬ 
σαλονίκης - Πέλλας - Ημαθίας που έχει χαρακτηριστεί 
ως ευπρόσβλητη ζώνη από την νιτρορύπανση γεωργικής 
προέλευσης» (ΦΕΚ 530 Β'). 

11. Την υπ’ αριθμ. 216965/26.5.2006 εισήγηση της Δ/νσης 
Χωροταξίας και Προστασίας Περιβάλλοντος του Υπουρ¬ 
γείου Αγροτικής Ανάπτυξης και Τροφίμων. 


12. Την υπ’ αριθμ. 51704/6.6.2006 γνώμη του ΟΠΕΚΕ- 
ΠΕ. 

13. Τα άρθρα 4, 6 και 7 της υπ’ αριθμ. 37930/ΔΙΟΕ1264/ 
14.10.2005 απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών» 
(ΦΕΚ ΒΊ 432). 

13. Το γεγονός ότι από τις διατάξεις της παρούσας 
απόφασης προκαλείται συνολική δαπάνη ύψους δέκα 
(10) εκατομμυρίων ευρώ σε βάρος του κρατικού προϋ¬ 
πολογισμού που θα καλυφθεί από πιστώσεις που έχουν 
εγγράφει στον τακτικό προϋπολογισμό του Υπουργείου 
Αγροτικής Ανάπτυξης και Τροφίμων και στον ΚΑΕ 5323, 
αποφασίζουμε: 

ΚΕΦΑΛΑΙΟ Α 

ΚΑΘΕΣΤΩΣ ΕΝΙΣΧΥΣΗΣ ΤΟΥ ΜΕΤΡΟΥ 3.16 

Αρθρο 1 

Σκοπός 

1. Με την παρούσα απόφαση καθορίζονται οι προϋπο¬ 
θέσεις και η διαδικασία χορήγησης ενίσχυσης σε καλλι¬ 
εργητές των παραλίμνιων περιοχών των λιμνών Βεγορί- 
τιδας, Πετρών, Χειμαδίτιδας και Ζάζαρης σε εφαρμογή 
του Γεωργοπεριβαλλοντικού Μέτρου 3.16 του Άξονα III 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006: «Περιβαλλοντική Προστασία των Λι¬ 
μνών Περιφέρειας Δυτικής Μακεδονίας: λίμνες Βεγορί- 
τιδας-Πετρών και λίμνες Χειμαδίτιδας-Ζάζαρης», όπως 
αυτό εγκρίθηκε με την υπ’ αριθμ. 1690/31.5.2005 απόφαση 
της Επιτροπής των Ευρωπαϊκών Κοινοτήτων. 

2. Με τη θέσπιση μέτρων, πλέον των Κωδίκων Ορθής 
Γεωργικής Πρακτικής (ΚΟΓΠ), το Μέτρο 3.16 αποσκοπεί 
στη βελτίωση των οικολογικών λειτουργιών του ευρύτε¬ 
ρου γεωργικού χώρου των λιμνών Βεγορίτιδας, Πετρών, 
Χειμαδίτιδας και Ζάζαρης και ειδικότερα: 

α) Στη μείωση της κατανάλωσης αρδευτικού νερού 
για τον εμπλουτισμό των υπόγειων υδροφορέων και την 
αποκατάσταση του υδάτινου όγκου των λιμνών. 

β) Στη μείωση της κατανάλωσης λιπασμάτων, κυρίως 
αζωτούχων, για την αποκατάσταση της ισορροπίας του 
οικοσυστήματος. 

γ) Στην αύξηση των χώρων οικολογικής αντιστάθ¬ 
μισης. 

Άρθρο 2 

Εννοιολογικοί Προσδιορισμοί 

Για την εφαρμογή του παρόντος μέτρου νοούνται 
ως: 

1. Γεωργική Εκμετάλλευση: Η μονάδα παραγωγής για 
εμπορικούς σκοπούς προϊόντων γεωργίας (φυτική - ζω¬ 
ική παραγωγή) υπό ενιαία διοίκηση και διαχείριση. 

2. Νόμιμος κάτοχος: ο ιδιοκτήτης, επικαρπωτής ή μι¬ 
σθωτής γεωργικής εκμετάλλευσης. 

3. Αγροτεμάχιο: Συνεχές τμήμα εδάφους, επί του οποί¬ 
ου εφαρμόζεται μία μόνο καλλιέργεια από ένα μόνο 
νόμιμο κάτοχο εκμετάλλευσης. 

4. Γεωργός: Το φυσικό πρόσωπο, το οποίο είναι νόμι¬ 
μος κάτοχος γεωργικής εκμετάλλευσης, και έχει κύριο 
ταμείο ασφάλισης τον ΟΓΑ ή αντλεί τουλάχιστο το 
25% των συνολικών εισοδημάτων του από τις δραστη¬ 
ριότητες της γεωργικής εκμετάλλευσης. Το ανωτέρω 
ποσοστό αφορά το μέσο όρο των εισοδημάτων από 
γεωργικές ή/και εξωγεωργικές δραστηριότητες που 




15460 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προκύπτει από τα εκκαθαριστικά σημειώματα της Δ.Ο.Υ. 
των τριών (3) τελευταίων ετών από την υποβολή της 
αίτησης ένταξης. 

Άρθρο 3 

Πεδίο Εφαρμογής του Μέτρου 3.16 

1. Περιοχές Παρέμβασης (Γεωγραφική κάλυψη) 

α) Το Μέτρο 3.16 εφαρμόζεται στις παραλίμνιες πε¬ 
ριοχές των λιμνών Βεγορίτιδας, Πετρών, Χειμαδίτιδας 
και Ζάζαρης που ανήκουν στους δήμους Αετού, Αμυ¬ 
νταίου και Φιλώτα καθώς και στις κοινότητες Λεχόβου, 
Βαρικού και Νυμφαίου της Νομαρχιακής Αυτοδιοίκησης 
Φλώρινας και στο Δήμο Βεγορίτιδας της Νομαρχιακής 
Αυτοδιοίκησης Πέλλας. 

β) Η συνολική έκταση της περιοχής παρέμβασης ανέρ¬ 
χεται στα 3.800 εκτάρια (Ηα). Το Μέτρο 
3.16 (εφεξής «Μέτρο») εφαρμόζεται κατά προτεραιό¬ 
τητα στις περιοχές του Δικτύου ΦΥΣΗ 2000 (ΝΑΤΙΙΗΑ 
2000 ). 

γ) Οι παραλίμνιες περιοχές του «Μέτρου» περιλαμ¬ 
βάνουν τα ακόλουθα Δημοτικά Διαμερίσματα (Δ.Δ.) και 
Κοινότητες των Νομαρχιακών Αυτοδιοικήσεων Φλώρι¬ 
νας και Πέλλας: 

αα. Δημοτικά Διαμερίσματα του Δήμου Αετού 

ί. Δ.Δ. Αγραπιδεών 

μ. Δ.Δ. Αναργύρων 

μι. Δ.Δ.Πεδινού 

ιν. Δ.Δ. Σκλήθρου 

ν. Δ.Δ. Λιμνοχωρίου 

νί Δ.Δ. Αετού 

νϋ. Δ.Δ. Βαλτονέρων 

νίϋ. Ασπρογείων 

ββ. Δημοτικά Διαμερίσματα Δήμου Αμυνταίου 

ί. Δ.Δ. Αμυνταίου 

ϋ. Δ.Δ. Κλειδιού 

μι. Δ.Δ. Αγίου Παντελεήμονος 

ιν. Δ.Δ. Πετρών 

νί Δ.Δ. Κέλλης 

νϋ. Δ.Δ. Ξινού Νερού 

νίϋ Δ.Δ. Φανού 

ίχ. Δ.Δ. Ροδώνος 

γγ. Δημοτικά Διαμερίσματα και Κοινότητες του Δήμου 
Φιλώτα 

ί Δ.Δ. Αντιγονείας 
ϋ Δ.Δ. Βεγόρων 
ίϋ Δ.Δ.Μανιακίου 
ίν Δ.Δ. Φαραγγιού 
νί Δ.Δ. Φιλώτα 
νϋ Δ.Δ. Πελαργού 
νίϋ Δ.Δ. Λεβαίας 
ίχ. Κοινότητα Βαρικού 
χϋ. Κοινότητα Λεχόβου 
χϋί. Κοινότητα Νυμφαίου 

δδ. Δημοτικά Διαμερίσματα Δήμου Βεγορίτιδας 

ί Δ.Δ. Αρνίσσης 

ϋ. Δ.Δ. Αγίου Αθανασίου 

ίϋ. Δ.Δ. Περαίας 

ίν. Δ.Δ. Γραμματικού 

ν. Δ.Δ. Παναγίτσας 

2. Επιλέξιμες Εκτάσεις (Τομεακή κάλυψη) 

α) Στο «Μέτρο» δύναται να ενταχθούν αρδευόμενος 
γεωργικές εκτάσεις των περιοχών παρέμβασης, στις 
οποίες εφαρμόζονται οι ακόλουθες καλλιέργειες: 


ί. Αραβόσιτος 
ϋ Μηδική 
ίϋ Ζαχαρότευτλα 

Η συνολική έκταση της γεωργικής εκμετάλλευσης για 
να ενταχθεί στο «Μέτρο» πρέπει να είναι τουλάχιστον 
τρία (3) στρέμματα, και κάθε αγροτεμάχιο να έχει έκτα¬ 
ση τουλάχιστον μισό (0,5) στρέμμα. 

β) Στις γεωργικές αρδευόμενος εκτάσεις της παρ. α 
πρέπει να έχει εφαρμοστεί μία από τις καλλιέργειες της 
ιδίας παραγράφου, τουλάχιστον μία φορά την τριετία 
2002, 2003 και 2004 και να έχει δηλωθεί στον ΟΣΔΕ. 
Στην περίπτωση που η υποβολή της αίτησης ΟΣΔΕ δεν 
ήταν υποχρεωτική, η καλλιέργεια των αγροτεμαχίων με 
μια από τις ανωτέρω επιλέξιμες καλλιέργειες αποδει- 
κνύεται από άλλα παραστατικά, 
γ) Δεν αποτελούν επιλέξιμες εκτάσεις: 
αα. Αποκαλυφθείσες εκτάσεις των λιμνών, των οποίων 
η στάθμη έχει κατέβει κάτω από τα όρια της παλαιός 
όχθης τους. 

ββ. Δασικές εκτάσεις που υπάγονται στο ν. 998/1979 
«περί προστασίας των δασών και των δασικών εν γένει 
εκτάσεων της χώρας» (ΦΕΚ Α' 289), όπως αυτός έχει 
τροποποιηθεί και ισχύει. 

γγ. Οι εκτάσεις, οι οποίες έχουν ενταχθεί στον Αξονα 
4 «Δασώσεις Γ εωργικών Γ αιών» και στο Μέτρο 3.3 του 
ΕΠΑΑ 2000-2006 «Μακροχρόνια Παύση Εκμετάλλευσης 
Γ εωργικών Γ αιών». 

Αρθρο 4 
Αρμόδιοι Φορείς 

1. Η Διαχειριστική Αρχή του ΕΠΑΑ είναι αρμόδια για 
τον προγραμματισμό, τη δημοσιοποίηση, παρακολούθη¬ 
ση εφαρμογής και την αξιολόγηση του «Μέτρου». 

2. Η Δ/νση Χωροταξίας και Προστασίας Περιβάλλο¬ 
ντος του Υπουργείου Αγροτικής Ανάπτυξης και Τρο¬ 
φίμων είναι αρμόδια για την πρόσκληση εκδήλωσης 
ενδιαφέροντος και τη λήψη των αναγκαίων μέτρων για 
την εφαρμογή του «Μέτρου». 

3. Η καταβολή της ενίσχυσης στους δικαιούχους του 
«Μέτρου» γίνεται από τον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού Εγ¬ 
γυήσεων (ΟΠΕΚΕΠΕ). 

4. Οι Δ/νσεις Αγροτικής Ανάπτυξης/Γεωργίας των Νο¬ 
μαρχιακών Αυτοδιοικήσεων Πέλλας και Φλώρινας είναι 
αρμόδιες για την υλοποίηση του «Μέτρου», τον έλεγχο 
τήρησης των προϋποθέσεων καταβολής της ενίσχυσης, 
και την επιβολή των κυρώσεων. 

Αρθρο 5 

Προϋποθέσεις Ένταξης στο «Μέτρο» 

1. Στο «Μέτρο» δύναται να ενταχθεί κάθε φυσικό πρό¬ 
σωπο, το οποίο κατέχει νόμιμα επιλέξιμες γεωργικές 
εκτάσεις στις περιοχές παρέμβασης και είναι υπεύθυνο 
για τη διαχείριση της γεωργικής εκμετάλλευσης. 

2. Στο «Μέτρο» δεν δύναται να ενταχθεί: 

α) Όποιος έχει κριθεί δικαιούχος της πρόωρης συ- 
νταξιοδότησης του Αξονα 1 του ΕΠΑΑ 2000-2006 ή ο/η 
σύζυγος της/του. 

β) Όποιος έχει αθετήσει υποχρεώσεις άλλων προ¬ 
γραμμάτων στα πλαίσια του Καν. (ΕΚ) 1257/1999 και 
έχουν επιβληθεί σ’ αυτόν κυρώσεις. 

Άρθρο 6 

Γενικές Υποχρεώσεις - Ειδικές Δεσμεύσεις των 
Δικαιούχων 

1. Με τη σύναψη της σύμβασης ένταξης οι δικαιούχοι 
του «Μέτρου» αναλαμβάνουν για πέντε (5) έτη από την 
υπογραφή της τις υποχρεώσεις της παρ. 2 και τις ειδι¬ 
κές δεσμεύσεις της παρ. 3. 

2. Ο δικαιούχος υπέχει τις ακόλουθες γενικές υπο¬ 
χρεώσεις: 

α) Δεν μεταβάλλει την ενταγμένη έκταση στη διάρκεια 
της πενταετούς του δέσμευσης. 

β) Στο σύνολο της εκμετάλλευσής του (ενταγμένα και 
μη ενταγμένα στο «Μέτρο» αγροτεμάχια): 

αα. Εφαρμόζει τους Κ.Ο.Γ.Π. και τις Περιβαλλοντικές 
Απαιτήσεις-Υποχρεώσεις που απορρέουν από Σχέδια 
Δράσης (ΦΥΣΗ 2000) και Προγράμματα Δράσης της 
Οδηγίας Νιτρικών (κοινή υπουργική απόφαση υπ’ αριθμ. 
16175/824/12.4.2006 (ΦΕΚ 530 Β') ανάλογα με την περιοχή 
παρέμβασης στην οποία βρίσκεται η εκμετάλλευση. 

ββ. Διαχειρίζεται ορθολογικά τα φυτικά υπολείμματα 
ως εξής: 

ί) Δεν προβαίνει σε καύση των φυτικών υπολειμμά¬ 
των για λόγους που συνδέονται με την προστασία της 
άγριας πανίδας και της αυτοφυούς χλωρίδας, καθώς 
και τη γονιμότητα των εδαφών. 

ϋ) Χρησιμοποιεί μηχανικά μέσα για να καταστραφούν 
και να παραμείνουν στο έδαφος τα φυτικά υπολείμματα, 
προκειμένου την επόμενη άνοιξη να τα ενσωματώσει 
στο έδαφος ή να προσληφθούν από τα ζώα κατά τη 
βόσκηση. 

γ) Υλοποιεί τις δεσμεύσεις του Σχεδίου Περιβαλλο¬ 
ντικής Διαχείρισης (Σ.Π.Δ.) της παραγράφου Ιστ του 
άρθρου 9. 

δ) Υπογράφει για την περίοδο δέσμευσης σύμβαση με 
γεωπόνο-σύμβουλο, μέλος του ΓΕΩΤΕΕ για την τεχνική 
υποστήριξη και παρακολούθηση εφαρμογής του «Μέ¬ 
τρου». Η σύμβαση προσκομίζεται κατά την υπογραφή 
της σύμβασης ένταξης στο «Μέτρο». 

ε) Τηρεί στην εκμετάλλευσή του φάκελο του Γεωρ- 
γοπεριβαλλοντικού Μέτρου. Ο φάκελος περιλαμβάνει 
αντίγραφα όλων των εγγράφων του φακέλου υποψηφιό¬ 
τητας, όπως αυτά ορίζονται στην παραγρ. 1 του άρθρου 
9 και το σύνολο της αλληλογραφίας που ανταλλάσσει 
με τους αρμόδιους φορείς. Οι γεωργοπεριβαλλοντικοί 
φάκελοι φυλάσσονται από τους δικαιούχους για τρία 
χρόνια μετά τη λήξη της πενταετίας. 

στ) Υποβάλλει κάθε χρόνο αίτηση - δήλωση του 
ΟΣΔΕ (Αίτηση Ενιαίας Ενίσχυσης) στην οποία δηλώνει 
τα αγροτεμάχια που έχουν ενταχθεί στο πρόγραμμα 
με τον αντίστοιχο κωδικό. 

ζ) Διευκολύνει τους ελέγχους που διενεργούν τα εθνι¬ 
κά και κοινοτικά ελεγκτικά όργανα. 

η) Υποβάλλει κάθε έτος αίτηση πληρωμής-δήλωση 
εφαρμογής, σύμφωνα με το άρθρο 18, για την καταβολή 
ενίσχυσης. 

θ) Τηρεί τις διατάξεις της σχετικής εθνικής και κοι¬ 
νοτικής νομοθεσίας. 

3. Ο δικαιούχος αναλαμβάνει τις κάτωθι ειδικές υπο¬ 
χρεώσεις: 

Ο δικαιούχος μειώνει ετησίως τουλάχιστον κατά 30% 
την κατανάλωση αρδευτικού νερού και κατά 10% του¬ 
λάχιστον την εφαρμοζόμενη ποσότητα αζώτου στο 
σύνολο της επιλέξιμης στο «Μέτρο» έκτασης σε σχέση 


με τους Κ.Ο.Γ.Π., εφαρμόζοντας για τη μηδική και τον 
αραβόσιτο τις μεθόδους Α ή Β και τη μέθοδο Γ για τα 
ζαχαρότευτλα. Τα προβλεπόμενα στο παρόν άρθρο για 
την εφαρμογή των μεθόδων Α, Β, Γ ποσοστά αμειψισπο¬ 
ράς, σταθερού ακαλλιέργητου χώρου και αγρανάπαυ¬ 
σης συνιστούν πρόσθετη υποχρέωση του δικαιούχου, 
πέραν αυτών που ορίζονται ανά καλλιέργεια από τους 
Κ.Ο.Γ.Π. 

α) Μέθοδος Α: Συνδυασμός αμειψισποράς 27% και 
σταθερού ακαλλιέργητου χώρου 3% της επιλέξιμης 
έκτασης και αφορά τις καλλιέργειες μηδικής και αρα¬ 
βόσιτου. 

Ο δικαιούχος δημιουργεί σταθερό ακαλλιέργητο χώρο 
που αντιστοιχεί στο 3% της επιλέξιμης έκτασης και 
εφαρμόζει αμειψισπορά με ξηρική καλλιέργεια σε έκτα¬ 
ση που αντιστοιχεί στο 27% της επιλέξιμης έκτασης. Ως 
καλλιέργειες αντικατάστασης δύναται να χρησιμοποιη¬ 
θούν ετήσιες ξηρικές καλλιέργειες, όπως μαλακό σιτάρι, 
σίκαλη, κριθάρι, βρώμη, βίκος, κουκιά, κτηνοτροφικό μπι¬ 
ζέλι ή ρεβίθι, φακή κ.ά. Δεν επιτρέπεται να εφαρμοσθούν 
ως καλλιέργειες αμειψισποράς ξηρικά τριφύλλια, ξηρική 
μηδική ή ξηρικός αραβόσιτος καθώς και οποιαδήποτε 
παραδοσιακά αρδευόμενη καλλιέργεια. 

Αγροτεμάχια τα οποία βάσει του Σχεδίου Περιβαλλο¬ 
ντικής Διαχείρισης (Σ.Π.Δ.) αποτελούν σταθερό ακαλλι¬ 
έργητο χώρο, διατηρούν την ιδιότητα αυτή για όλη τη 
διάρκεια της περιόδου δέσμευσης. Στο σταθερό ακαλλι¬ 
έργητο χώρο δεν επιτρέπεται στο διάστημα αυτό καμία 
καλλιεργητική παρέμβαση (άρδευση, όργωμα, λίπανση, 
ζιζανιοκτονία, κ.λ.π.), με εξαίρεση τις ενέργειες που είναι 
απαραίτητες για την πρόληψη πυρκαγιών. 

Κατά προτεραιότητα επιλέγονται για σταθερό ακαλλι¬ 
έργητο χώρο τα αγροτεμάχια, τα οποία γειτνιάζουν με 
λίμνες, ποτάμια ή βρίσκονται εντός της ζώνης υψηλής 
επικινδυνότητας. 

Αν η ετήσια αμειψισπορά ή/και ο σταθερός ακαλλι¬ 
έργητος χώρος εφαρμοσθούν σε έκταση μεγαλύτερη 
από την προβλεπόμενη, ο παραγωγός ενισχύεται μόνο 
για την προβλεπόμενη στη σύμβαση έκταση. Η επιπλέον 
έκταση δεν συνυπολογίζεται στο απαιτούμενο ποσοστό 
αμειψισποράς ή/και σταθερού ακαλλιέργητου χώρου 
του επόμενου έτους. 

β) Μέθοδος Β: Αγρανάπαυση 30% που αφορά τις καλ¬ 
λιέργειες μηδικής και αραβοσίτου. 

Ο δικαιούχος θέτει σε αγρανάπαυση έκταση που αντι¬ 
στοιχεί στο 30% της επιλέξιμης έκτασης της εκμετάλ¬ 
λευσης. Η έκταση αυτή παραμένει σταθερή σε όλη τη 
διάρκεια της πενταετούς δέσμευσης. Για αγρανάπαυση 
επιλέγονται κατά προτεραιότητα τα αγροτεμάχια τα 
οποία γειτνιάζουν με λίμνες, ποτάμια ή βρίσκονται εντός 
της ζώνης υψηλής επικινδυνότητας. 

Στις εν λόγω εκτάσεις δεν επιτρέπεται καμιά καλλιερ¬ 
γητική παρέμβαση (άρδευση, όργωμα, λίπανση, ζιζανιο¬ 
κτονία, κ.λ.π.) στο διάστημα της πενταετούς δέσμευσης 
με εξαίρεση τις ενέργειες που είναι απαραίτητες για 
την πρόληψη πυρκαγιών. 

Αν η ετήσια αγρανάπαυση εφαρμοστεί σε έκταση με¬ 
γαλύτερη από την προβλεπόμενη, ο παραγωγός ενισχύ- 
εται μόνο για την προβλεπόμενη στη σύμβαση έκταση. Η 
επιπλέον έκταση δεν συνυπολογίζεται στο απαιτούμενο 
ποσοστό αγρανάπαυσης του επόμενου έτους. 

γ) Μέθοδος Γ: Αγρανάπαυση ή αμειψισπορά για δύο 
από τα πέντε έτη της δέσμευσης και αφορά την καλ¬ 
λιέργεια ζαχαρότευτλων. 

Η μέθοδος αυτή αφορά την καλλιέργεια των ζαχαρό¬ 
τευτλων, η οποία σύμφωνα με τους Κ.Ο.Γ.Π. δεν εφαρ¬ 
μόζεται στο ίδιο αγροτεμάχιο περισσότερο από δύο 
έτη την πενταετία. 

Ο δικαιούχος θέτει σε αγρανάπαυση το σύνολο της 
επιλέξιμης έκτασης που καλλιεργείται με ζαχαρότευτλα 
για τουλάχιστον δύο από τα πέντε έτη που διαρκεί η 
δέσμευση ή εφαρμόζει για τουλάχιστον δύο έτη στο 
σύνολο της επιλέξιμης έκτασης που καλλιεργείται με 
ζαχαρότευτλα ετήσιες ξηρικές καλλιέργειες, όπως μα¬ 
λακό σιτάρι, σίκαλη, κριθάρι, βρώμη, βίκο, κουκιά, κτη- 
νοτροφικό μπιζέλι ή ρεβίθι, φακή κ.ά. Δεν επιτρέπεται 
να εφαρμοσθούν ως καλλιέργειες αμειψισποράς ξηρικά 
τριφύλλια, ξηρική μηδική ή ξηρικός αραβόσιτος και κάθε 
άλλη παραδοσιακά αρδευόμενη καλλιέργεια. 

Δικαιούχος που εφαρμόζει στην εκμετάλλευσή του 
κάποια από τις άλλες επιλέξιμες καλλιέργειες (αραβό¬ 
σιτο ή μηδική) πλην των ζαχαρότευτλων, δύναται να 
συνδυάζει για τις καλλιέργειες αυτές τη μέθοδο Γ με 
τη μέθοδο Α ή Β. 

ΚΕΦΑΛΑΙΟ Β 

Διαδικασία Ένταξης στο «Μέτρο» 

Αρθρο 7 

Δημοσιοποίηση του «Μέτρου» 

Για την εφαρμογή του Μέτρου η Αρχή Διαχείρισης του 
ΕΠΑΑ 2000-2006 σε συνεργασία με τη Δ/νση Χωροταξί¬ 
ας και Προστασίας Περιβάλλοντος και τις Νομαρχιακές 
Αυτοδιοικήσεις Πέλλας και Φλώρινας προβαίνει στη 
δημοσιοποίηση του Μέτρου για την ενημέρωση του 
αγροτικού πληθυσμού με ενημερωτικές συγκεντρώσεις 
και φυλλάδια, δημοσιεύσεις στα Τοπικά Μέσα Μαζικής 
Ενημέρωσης, ευαισθητοποίηση των τοπικών φορέων 
(ΟΤΑ, Ενώσεις Γεωργικών Συνεταιρισμών, Επιμελητήρια, 
Αγροτικοί Σύλλογοι, κ.λπ.) καθώς και προβολή του Μέ¬ 
τρου μέσα από τις ηλεκτρονικές σελίδες των φορέων 
υλοποίησης. 

Άρθρο 8 

Πρόσκληση Εκδήλωσης Ενδιαφέροντος 

1. Μετά τη δημοσιοποίηση του Μέτρου η Δ/νση Χω¬ 
ροταξίας και Προστασίας Περιβάλλοντος, σε συνερ¬ 
γασία με την Αρχή Διαχείρισης του ΕΠΑΑ 2000-2006 
και τις Νομαρχιακές Αυτοδιοικήσεις Πέλλας και Φλώ¬ 
ρινας, προβαίνει σε δημόσια πρόσκληση εκδήλωσης 
ενδιαφέροντος για την υποβολή αιτήσεων ένταξης στο 
«Μέτρο». Στην πρόσκληση εκδήλωσης ενδιαφέροντος 
αναφέρονταί: 

α. Η υπηρεσία υποβολής του φακέλου υποψηφιότη¬ 
τας. 

β. Η προθεσμία υποβολής φακέλων υποψηφιότητας, η 
οποία δεν δύναται να υπερβαίνει τις 40 (σαράντα) ερ¬ 
γάσιμες ημέρες από τη δημοσιοποίηση της πρόσκλησης 
εκδήλωσης ενδιαφέροντος. 

γ. Οι όροι και προϋποθέσεις ένταξης στο Μέτρο, τα 
απαραίτητα δικαιολογητικά και τα κριτήρια επιλογής. 

δ. Οι υπηρεσίες και οι φορείς που παρέχουν πληρο¬ 
φορίες σχετικά με την εφαρμογή του Μέτρου. 

ε. Το γεγονός ότι το μέτρο συγχρηματοδοτείται από 
το Ευρωπαϊκό Γεωργικό Ταμείο Προσανατολισμού 


και Εγγυήσεων - Τμήμα Εγγυήσεων και το ποσοστό 
χρηματοδότησης του Ε.Γ.Τ.Π.Ε. 

2. Οι ενέργειες δημοσιοποίησης του άρθρου 7 και 
πρόσκλησης εκδήλωσης ενδιαφέροντος καταγράφονται 
λεπτομερώς από τις Δ/νσεις Αγροτικής Ανάπτυξης/Γε- 
ωργίας των Νομαρχιακών Αυτοδιοικήσεων Πέλλας και 
Φλώρινας, οι οποίες και διατηρούν αποδεικτικά των 
ενεργειών δημοσιοποίησης. 

Αρθρο 9 

Φάκελος Υποψηφιότητας - Δικαιολογητικά 

1. Ο φάκελος υποψηφιότητας περιέχει: 
α. Αίτηση ένταξης στο Μέτρο 
Οι σύζυγοι δύνανται στην αίτησή τους για ένταξη 
στο «Μέτρο» να συμπεριλάβουν και αγροτεμάχια των 
οποίων νόμιμος κάτοχος είναι ο έτερος σύζυγος. Στην 
περίπτωση αυτή, εφόσον υποβάλλονται δύο δηλώσεις 
στο ΟΣΔΕ (Αιτήσεις Ενιαίας Ενίσχυσης) συνυποβάλλο¬ 
νται και οι δύο με την αίτηση ένταξης. 

β. Παραστατικά νόμιμης κατοχής της εκμετάλλευσης 
(νόμιμος τίτλος ιδιοκτησίας, συμβολαιογραφική πράξη 
σύστασης επικαρπίας, μισθωτήριο έγγραφο), τα οποία 
πρέπει να καλύπτουν την πενταετή διάρκεια ισχύος 
της σύμβασης. Τα παραστατικά αυτά συνοδεύονται από 
αντίγραφα τοπογραφικών, όπου αυτά υπάρχουν. 

γ. Αντίγραφο αίτησης-δήλωσης του Ολοκληρωμένου 
Συστήματος Διαχείρισης και Ελέγχου (Ο.Σ.Δ.Ε.) για ένα 
τουλάχιστον από τα έτη 2002, 2003, 2004, στο οποίο 
εμφανίζονται τα δηλούμενα αγροτεμάχια. Στην περί¬ 
πτωση μη υποβολής αίτησης Ο.Σ.Δ.Ε. για τις αρδευό¬ 
μενος καλλιέργειες των οποίων η δήλωση στον Ο.Σ.Δ.Ε. 
δεν ήταν υποχρεωτική, προσκομίζονται παραστατικά 
ή αντίγραφα βεβαιώσεων από άλλα προγράμματα ή 
μέτρα αρμοδιότητας του Υπουργείου Αγροτικής Ανά¬ 
πτυξης και Τροφίμων, από τα οποία αποδεικνύεται η 
εφαρμογή της καλλιέργειας το έτος αυτό. Απαραίτητη 
είναι η προσκόμιση της τελευταίας αίτησης στο Ο.Σ.Δ.Ε. 
για τις καλλιέργειες των οποίων η δήλωση ήταν υπο¬ 
χρεωτική. 

δ. Αντίγραφο του συμβολαίου του δικαιούχου με τη 
βιομηχανία ζάχαρης (προσκομίζεται εφόσον δεν έχουν 
δηλωθεί στο Ο.Σ.Δ.Ε. τα αντίστοιχα αγροτεμάχια με 
καλλιέργεια ζαχαρότευτλων). 

ε. Δικαιολογητικά για την συνδρομή των κριτηρίων 
αξιολόγησης του άρθρου 11. 

στ. Σχέδιο Περιβαλλοντικής Διαχείρισης (Σ.Π.Δ.) υπο¬ 
γεγραμμένο από γεωπόνο-σύμβουλο, μέλος του ΓΕΩΤ. 
Ε.Ε.. Το Σ.Π.Δ. δύναται να τροποποιηθεί δύο (2) φορές, 
κατά τη διάρκεια της πενταετούς δέσμευσης, χωρίς 
την επιβολή κυρώσεων. Το Σ.Π.Δ. δεν τροποποιείται, 
όταν αφορά την ειδική δέσμευση της «αγρανάπαυσης» 
και του «σταθερού ακαλλιέργητου χώρου» της παρ. 3 
του άρθρου 6. 

Το Σ.Π.Δ. πρέπει να περιέχει τον σχεδίασμά εφαρμο¬ 
γής της αγρανάπαυσης ή αμειψισποράς των Κ.Ο.Γ.Π. 
καθώς και την εφαρμογή της αμειψισποράς, του σταθε¬ 
ρού ακαλλιέργητου χώρου και της αγρανάπαυσης των 
ειδικών δεσμεύσεων της παρ. 3 του άρθρου 6. 

ζ. Φωτοτυπία του τελευταίου εκκαθαριστικού της 
εφορίας ή άλλου παραστατικού, από το οποίο προκύ¬ 
πτει ο αριθμός φορολογικού μητρώου (Α.Φ.Μ.) του/της 
αιτούντος/ούσας καθώς και του/της συζύγου (μόνο σε 

περίπτωση που αυτός δεν προκύπτει από τα προανα- 
φερόμενα δικαιολογητικά). 

2. Οι Δ/νσεις Αγροτικής Ανάπτυξης/Γεωργίας των Ν.Α. 
Πέλλας και Φλώρινας, δύνανται να ζητήσουν επιπλέον 
δικαιολογητικά, σε περίπτωση που υπάρχουν αμφιβολί¬ 
ες για την ορθότητα των δηλωθέντων στοιχείων. 

Αρθρο 10 

Προενταξιακός Έλεγχος 

1. Με απόφαση των προϊστάμενων των Δ/νσεων 
Αγροτικής Ανάπτυξης/Γεωργίας των Ν.Α. Πέλλας και 
Φλώρινας ορίζονται τουλάχιστον δύο γεωτεχνικοί σε 
κάθε Δ/νση, υπάλληλοι των ως άνω Διευθύνσεων, για 
τη διενέργεια του προενταξιακού ελέγχου. Ο προεντα- 
ξιακός έλεγχος διακρίνεται σε διοικητικό και επιτόπιο 
έλεγχο. Ο διοικητικός και επιτόπιος έλεγχος μιας εκμε¬ 
τάλλευσης πρέπει να διενεργείται από διαφορετικούς 
ελεγκτές. 

2. Ο διοικητικός έλεγχος διενεργείται στο 100% των 
φακέλων υποψηφιότητας και ελέγχονται τα ακόλουθα 
σημεία: 

α) Πληρότητα του φακέλου: Ελέγχεται εάν στο φάκε¬ 
λο υποψηφιότητας υπάρχουν τα δικαιολογητικά ένταξης 
του άρθρου 9 και εάν όλα τα πεδία της αίτησης και 
των λοιπών εντύπων που αφορούν τον αιτούντα είναι 
ορθώς συμπληρωμένα. Σε περίπτωση που ο φάκελος 
υποψηφιότητας δεν είναι πλήρης, ο υποψήφιος καλεί¬ 
ται εγγράφως και επί αποδείξει να τον συμπληρώσει 
εντός δέκα (10) εργασίμων ημερών από την ημερομηνία 
κοινοποίησης της ειδοποίησης. Η αίτηση απορρίπτεται, 
αν παρέλθει άπρακτη η προθεσμία. 

β.Έλεγχος του Σ.Π.Δ.: Ελέγχεται αν το Σ.Π.Δ. πληροί 
τους στόχους και τις δεσμεύσεις του προγράμματος. 

γ.Έλεγχος των κριτηρίων επιλεξιμότητας: Εξετάζεται 
η συνδρομή των κριτηρίων επιλεξιμότητας του άρθρου 
3 και η συνδρομή των προϋποθέσεων ένταξης σύμφωνα 
με το άρθρο 5. 

δ. Διασταύρωση στοιχείων με άλλα καθεστώτα - μη¬ 
τρώα: Γίνεται διασταύρωση των στοιχείων των αγροτε¬ 
μαχίων που δηλώνει ο αϊτών στα πλαίσια του «Μέτρου» 
με τα αντίστοιχα στοιχεία της βάσης δεδομένων του 
Ολοκληρωμένου Συστήματος Διαχείρισης και Ελέγχου, 
καθώς και με τα στοιχεία των προγραμμάτων της Πρόω¬ 
ρης Συνταξιοδότησης και της Δάσωσης των Γεωργικών 
Εκτάσεων. Για τη διασταύρωση των δηλωθέντων στοι¬ 
χείων με τα αντίστοιχα στοιχεία του Ο.Σ.Δ.Ε. χρησιμο¬ 
ποιούνται ο Α.Φ.Μ. του αιτούντος και της συζύγου του 
για τα ιδιόκτητα αγροτεμάχια. Σε περίπτωση μισθωμέ¬ 
νων αγροτεμαχίων η διασταύρωση των στοιχείων για τα 
αγροτεμάχια που δηλώνει ο αϊτών, γίνεται με το Α.Φ.Μ. 
του παραγωγού, ο οποίος δήλωσε τα προηγούμενα έτη 
τα συγκεκριμένα αγροτεμάχια στο Ο.Σ.Δ.Ε. 

Μετά το πέρας του διοικητικού ελέγχου συμπληρώ¬ 
νεται από τον υπάλληλο που διενήργησε τον έλεγχο, 
το Ιο Μέρος της «Εκθεσης Διοικητικού Προενταξιακού 
Ελέγχου και Αξιολόγησης Εκμετάλλευσης», το οποίο 
υποβάλλεται στον χειριστή του Μέτρου. 

3. Επιτόπιος Έλεγχος 

α. Διενεργείται επιτόπιος έλεγχος σε αντιπροσω¬ 
πευτικό δείγμα τουλάχιστον 5% επί του συνόλου των 
υποβληθέντων φακέλων υποψηφιότητας. Σε περίπτωση 
αποκλίσεων μεταξύ δηλωθέντων και διαπιστωθέντων 
στοιχείων σε σημαντικό αριθμό αιτήσεων και για ιδιαί¬ 


τερες περιπτώσεις όπως καταγγελίες και υπόνοιες για 
απάτη, το δείγμα αυξάνεται κατά περίπτωση. Το δείγμα, 
με σκοπό την εξασφάλιση της αντιπροσωπευτικότητας, 
εξάγεται από τη μηχανογραφική βάση δεδομένων. Μέχρι 
την έναρξη της μηχανογραφικής υποστήριξης του προ¬ 
γράμματος και την έκδοση μηχανογραφικού δείγματος, 
το δείγμα εξάγεται χειρόγραφα από τις οικείες Δ/νσεις 
Αγροτικής Ανάπτυξης/Γ εωργίας σύμφωνα με: 

αα) Ανάλυση κινδύνου σε ποσοστό 75% του δείγματος 
με βάση: 

1. Το σύνολο της εκτιμώμενης ετήσιας ενίσχυσης. 

2. Τον αριθμό των αγροτεμαχίων. 

3. Την έκταση της προς ένταξη γεωργικής εκμετάλ¬ 
λευσης. 

4. Τη συμμετοχή σε άλλο συμβατό Γεωργοπεριβαλ- 
λοντικό Μέτρο. 

5. Τυχόν κυρώσεις από άλλο Μέτρο του Αξονα III του 
Ε.Π.Α.Α. 2000-2006. 

Οι συντελεστές βαρύτητας των ανωτέρω κριτηρίων 
επικινδυνότητας ανέρχονται σε ποσοστό 15% για κάθε 
ένα από το Ιο, 2ο και 3ο κριτήριο, 10% για το 4ο κριτήριο 
και 20% για το 5ο κριτήριο. 

ββ) Τυχαία επιλογή μέχρι ποσοστού 25% του δείγ¬ 
ματος. 

β. Ελέγχεται αν ο δικαιούχος εκπληρώνει τις υπο¬ 
χρεώσεις του στα πλαίσια κάθε άλλου μέτρου που τη 
συγκεκριμένη χρονική στιγμή είναι δυνατόν να ελεγχθεί 
για τη συγκεκριμένη εκμετάλλευση. 

γ. Σε περίπτωση που ο παραγωγός διαθέτει επιλέξιμα 
αγροτεμάχια σε περισσότερες από μια νομαρχιακές 
αυτοδιοικήσεις, για την αποσαφήνιση των στοιχείων του 
αιτούντος ή διενέργειας επιτόπιων ελέγχων, η Ν.Α. στην 
οποία ευρίσκονται τα αγροτεμάχια, συνδράμει τη Ν.Α 
στην οποία έχει κατατεθεί ο φάκελος υποψηφιότητας, 
διενεργώντας τους απαιτούμενους ελέγχους και προ- 
βαίνοντας σε κάθε άλλη απαραίτητη ενέργεια. 

δ. Μετά την ολοκλήρωση του επιτόπιου ελέγχου συ¬ 
μπληρώνεται από τον υπάλληλο που διενήργησε τον 
έλεγχο η «Εκθεση Επιτόπιου Προενταξιακού Ελέγχου 
Εκμετάλλευσης» για τον κάθε ελεγχόμενο, ο οποίος 
λαμβάνει ενυπόγραφα γνώση της ανωτέρω έκθεσης, 
διατυπώνοντας τυχόν διαφωνίες του. Η ανωτέρω έκθεση 
υποβάλλεται στον χειριστή του μέτρου του άρθρου 11 
παρ. 1. 

Άρθρο 11 

Αξιολόγηση Φακέλου Υποψηφιότητας 

1. Με απόφαση των προϊσταμένων των Δ/νσεων Αγρο¬ 
τικής Ανάπτυξης/Γεωργίας των Ν.Α. Πέλλας και Φλώ¬ 
ρινας ορίζεται σε κάθε Δ/νση γεωτεχνικός υπάλληλος 
των ως άνω Δ/νσεων, ως χειριστής του «Μέτρου». Ο χει¬ 
ριστής αξιολογεί τον φάκελο υποψηφιότητας με βάση 
τα αποτελέσματα του προενταξιακού ελέγχου και τα 
κριτήρια επιλεξιμότητας και αξιολόγησης. 

2. Η αξιολόγηση ολοκληρώνεται το αργότερο σε τρι¬ 
άντα (30) εργάσιμες μέρες από την καταληκτική ημε¬ 
ρομηνία υποβολής των φακέλων. 

3. Ο φάκελος υποψηφιότητας αξιολογείται με κριτήρια 
τα οποία βαθμολογούνται το καθένα χωριστά. Κάθε φά¬ 
κελος βαθμολογείται για τα κριτήρια εκείνα ή και το σύ¬ 
νολο των κριτηρίων τα οποία πληροί και συμπληρώνεται 
το 2ο Μέρος στην «Εκθεση Διοικητικού Προενταξιακού 
Ελέγχου και Αξιολόγησης Εκμετάλλευσης». 

4. Τα κριτήρια αξιολόγησης και οι συντελεστές βα¬ 
ρύτητας αφορούν: 

α) Περιβαλλοντικά κριτήρια (οικολογικά χαρακτηρι¬ 
στικά της περιοχής παρέμβασης) 
αα. Η πλειονότητα των αγροτεμαχίων της εκμετάλ¬ 
λευσης του αιτούντος (ποσοστό > 50%) ευρίσκεται σε 
απόσταση μέχρι 500 μέτρων από την περίμετρο των 
λιμνών: Βαθμοί 50 

ββ. Η πλειονότητα των αγροτεμαχίων της εκμετάλ¬ 
λευσης του αιτούντος (ποσοστό > 50%) ευρίσκεται σε 
απόσταση 500-1000 μέτρων από την περίμετρο των 
λιμνών: Βαθμοί 40 

γγ. Λιγότερα από τα μισά αγροτεμάχια της εκμετάλ¬ 
λευσης του αιτούντος (ποσοστό < 50%) ευρίσκονται σε 
απόσταση μέχρι 500 μέτρων από την περίμετρο των 
λιμνών: Βαθμοί 25 

δδ. Λιγότερα από τα μισά αγροτεμάχια της εκμετάλ¬ 
λευσης του αιτούντος (ποσοστό < 50%) ευρίσκονται 
σε απόσταση 500-1000 μέτρων από την περίμετρο των 
λιμνών: Βαθμοί 15 

εε. Ολόκληρη η δηλωθείσα έκταση ευρίσκεται εντός 
του Δικτύου ΦΥΣΗ 2000: Βαθμοί 50 
στστ. Το μεγαλύτερο τμήμα της δηλωθείσας έκτασης 
(ποσοστό > 50%) ευρίσκεται εντός του Δικτύου ΦΥΣΗ 
2000: Βαθμοί 40 

ζζ. Το μεγαλύτερο τμήμα της δηλωθείσας έκτασης 
(ποσοστό > 50%) ευρίσκεται εκτός του Δικτύου ΦΥΣΗ 
2000: Βαθμοί 10 

Η συνδρομή των ανωτέρω κριτηρίων πιστοποιείται 
από στοιχεία των οικείων Δ/νσεων Αγροτικής Ανάπτυ¬ 
ξης/Γ εωργίας. 
β) Αναπτυξιακά κριτήρια 
αα. Ιδιότητα αιτούντος 

ί. Ο αϊτών είναι ενταγμένος στο Μέτρο 3.1 των νέων 
γεωργών: Βαθμοί 10 

ϋ. Ο αϊτών είναι διάδοχος πρόωρης συνταξιοδότησης: 
Βαθμοί 10 

ιϋ. Ο αϊτών είναι κατά κύρια απασχόληση γεωργός: 
Βαθμοί 6 

ίν. Ο αϊτών είναι κάτω των 40 ετών κατά την ημερομη¬ 
νία υποβολής του φακέλου υποψηφιότητας: Βαθμοί 5 
ββ. Ο αϊτών διαθέτει εγκεκριμένο Σχέδιο Βελτίωσης 
του Μέτρου 1.1 του Ε.Π.Α.Α.-ΑΥ, το οποίο βρίσκεται σε 
εξέλιξη: Βαθμοί 5 
γγ. Περιοχή μόνιμης κατοικίας 
Ο αϊτών έχει ως τόπο μόνιμης κατοικίας ορεινή ή μει¬ 
ονεκτική περιοχή σύμφωνα με την Οδηγία 85/148 ΕΟΚ, 
όπως ισχύει, γεγονός που αποδεικνύεται με βεβαίωση 
του οικείου δημάρχου: Βαθμοί 10 
γ) Κοινωνικά κριτήρια 
αα. Ο αϊτών είναι πολύτεκνος: Βαθμοί 10 
ββ. Οικογένειες με προστατευόμενα μέλη ή ανήλικα 
παιδιά: Βαθμοί 7 

Η συνδρομή των ανωτέρω κοινωνικών κριτηρίων πι¬ 
στοποιείται με σχετική βεβαίωση. 

5. Σε περίπτωση που η συνολική έκταση του «Μέτρου» 
δεν επαρκεί για την ένταξη όλων των υποψηφίων, ο χει¬ 
ριστής του μέτρου των Δ/νσεων Αγροτικής Ανάπτυξης/ 
Γεωργίας των Ν.Α. Πέλλας και Φλώρινας, καταρτίζει 
πίνακα κατάταξης των υποψηφίων αυτών, ανάλογα με 
τη βαθμολογία τους. Σε περίπτωση ισοβαθμίας δυο ή 
περισσοτέρων υποψηφίων, στη σειρά κατάταξης προ¬ 
ηγείται εκείνος που συγκεντρώνει μεγαλύτερη βαθμο¬ 


λογία στα περιβαλλοντικά κριτήρια και έπονται αυτοί 
που πληρούν τα αναπτυξιακά και μετά τα κοινωνικά 
κριτήρια κατά σειρά προτεραιότητας. 

6. Σε περίπτωση που οι διαθέσιμες εκτάσεις για 
το «Μέτρο» δεν επαρκούν για την ένταξη όλων των 
υποψηφίων, με απόφαση του Γενικού Γραμματέα του 
Υπουργείου Αγροτικής Ανάπτυξης και Τροφίμων μετά 
από σύμφωνη γνώμη της Διαχειριστικής Αρχής ΕΠΑΑ 
και κατόπιν εισήγησης του Προϊσταμένου της Δ/νσης 
Χωροταξίας και Προστασίας Περιβάλλοντος γίνεται 
κατανομή των διαθέσιμων εκτάσεων ανά Νομαρχιακή 
Αυτοδιοίκηση. 

7. α) Μετά το πέρας όλων των απαραίτητων ελέγχων 
και τη συμπλήρωση της «Εκθεσης Διοικητικού Προε- 
νταξιακού Ελέγχου και Αξιολόγησης Εκμετάλλευσης» 
για κάθε υποψήφιο, ο χειριστής του Μέτρου συντάσσει 
πίνακα κατάταξης των εντάξιμων υποψηφίων με φθί- 
νουσα σειρά βαθμολογίας. Στον πίνακα κατάταξης των 
εντάξιμων υποψηφίων αναγράφονται τα εξής στοιχεία: 
ονοματεπώνυμο, όνομα πατρός, Α.Φ.Μ., Α.Δ.Τ., Δήμος, 
Δημοτικό Διαμέρισμα, αριθμός στρεμμάτων προς έντα¬ 
ξη, μεθοδολογία και βαθμολογία. 

β) Για τους μη εντάξιμους υποψηφίους συντάσσεται 
ξεχωριστός πίνακας που περιέχει ονοματεπώνυμο, όνο¬ 
μα πατρός, Α.Φ.Μ., Α.Δ.Τ., Δήμο, Δημοτικό Διαμέρισμα και 
πλήρη αιτιολόγηση της απόρριψης για κάθε περίπτωση. 
Ο πίνακας κατάταξης των προς ένταξη υποψηφίων και 
ο πίνακας των απορριπτομένων υποβάλλονται από το 
χειριστή στη Γνωμοδοτική Επιτροπή του άρθρου 12. 

Αρθρο 12 

Γνωμοδοτική Επιτροπή - Τελική Αξιολόγηση 

1. Στις Δ/νσεις Αγροτικής Ανάπτυξης/Γεωργίας των 
Ν.Α. Πέλλας και Φλώρινας συνιστάται τριμελής γνωμο¬ 
δοτική επιτροπή για την τελική αξιολόγηση των φακέ¬ 
λων υποψηφιότητας, η οποία απαρτίζεται από: 

α. Γεωπόνο - υπάλληλο της Δ/νσης Αγροτικής Ανάπτυ¬ 
ξης/Γ εωργίας, ως πρόεδρο με τον αναπληρωτή του. 

β. Γ εωπόνο (κατά προτίμηση ειδικό επί του εξεταζό¬ 
μενου αντικειμένου) - υπάλληλο της Δ/νσης Αγροτικής 
Ανάπτυξης/Γεωργίας ως μέλος με τον αναπληρωτή 
του. 

γ. Τοπογράφο- υπάλληλο της Ν.Α με τον αναπληρωτή 
του ή σε περίπτωση έλλειψης της σχετικής ειδικότητας 
στη Ν.Α. από γεωπόνο της Δ/νσης Αγροτικής Ανάπτυ¬ 
ξης/Γ εωργίας. 

Η ως άνω επιτροπή συγκροτείται με απόφαση του 
οικείου νομάρχη μετά από εισήγηση των προϊσταμένων 
των Δ/νσεων Αγροτικής Ανάπτυξης/Γ εωργίας των Ν.Α. 
Πέλλας και Φλώρινας και πριν την παρέλευση της προ¬ 
θεσμίας υποβολής των φακέλων υποψηφιότητας. 

2. Χρέη γραμματέως εκτελεί υπάλληλος της οικείας 
Δ/νσης Αγροτικής Ανάπτυξης/Γεωργίας της Ν.Α. Απο¬ 
κλείεται ο διορισμός στη Γ νωμοδοτική Επιτροπή υπαλ¬ 
λήλων που διενέργησαν τους προενταξιακούς ελέγχους 
ή την αξιολόγηση των φακέλων για τους συγκεκριμέ¬ 
νους υποψηφίους. 

3. Η Γνωμοδοτική Επιτροπή το αργότερο εντός 10 
εργάσιμων ημερών από την ολοκλήρωση της αξιολό¬ 
γησης των φακέλων: 

α. Ελέγχει την τήρηση της διαδικασίας προενταξιακού 
ελέγχου και αξιολόγησης των φακέλων υποψηφιότη¬ 
τας. 

β. Διενεργεί επιπλέον διοικητικούς και επιτόπιους 
ελέγχους, όπου το κρίνει απαραίτητο. 

γ. Εκδίδει απόφαση σχετικά με την ένταξη των υπο¬ 
ψηφίων στο «Μέτρο», η οποία περιλαμβάνει αναλυτι¬ 
κούς πίνακες κατάταξης με τους εντάξιμους και μη 
εντάξιμους υποψηφίους. Στην απόφαση γίνεται μνεία 
της δυνατότητας άσκησης ενδικοφανούς προσφυγής 
σύμφωνα με το άρθρο 14. 

Άρθρο 13 

Δημοσιοποίηση Πινάκων Κατάταξης 

Η απόφαση της Γνωμοδοτικής Επιτροπής μαζί με τους 
πίνακες κατάταξης των προς ένταξη υποψηφίων και των 
απορριπτόμενων δημοσιοποιούνται την επομένη ημέρα 
από την έκδοση της εν λόγω απόφασης με επιμέλεια 
της Δ/νσης Αγροτικής Ανάπτυξης/Γεωργίας της οικείας 
Ν.Α. στην τοπική κοινωνία (τοιχοκόλληση στην είσοδο 
της Δ/νσης Αγροτικής Ανάπτυξης/Γεωργίας της Ν.Α., 
στα Δημοτικά ή Κοινοτικά καταστήματα του νομού και 
στις συνεταιριστικές οργανώσεις των παραγωγών, δη¬ 
μοσιοποίηση στα τοπικά ΜΜΕ, κ.λ.π.) για διάστημα δέκα 
(10) εργάσιμων ημερών. 

Αρθρο 14 

Προσφυγές - Δευτεροβάθμια Επιτροπή 

1. Οι υποψήφιοι ή κάθε τρίτος που έχει έννομο συμ¬ 
φέρον δύναται εντός είκοσι (20) εργασίμων ημερών 
από την ημερομηνία της πρώτης δημοσιοποίησης των 
πινάκων του άρθρου 16 να ασκήσει προσφυγή κατά 
της απόφασης της Γνωμοδοτικής Επιτροπής προβάλ¬ 
λοντας τους ισχυρισμούς του, τεκμηριωμένους με τα 
απαραίτητα παραστατικά. Η προσφυγή υποβάλλεται 
στη Δ/νση Αγροτικής Ανάπτυξης/Γ εωργίας της οικείας 
Ν.Α και εξετάζεται από την επιτροπή της παρ. 2 εντός 
δέκα (10) εργασίμων ημερών από την ημερομηνία υπο¬ 
βολής της. 

2. α) Στις Ν.Α. Πέλλας και Φλώρινας συνιστάται τρι¬ 
μελής δευτεροβάθμια επιτροπή με μέλη διαφορετικά 
από τα μέλη της Γνωμοδοτικής Επιτροπής του άρ¬ 
θρου 12, αλλά αντίστοιχων ειδικοτήτων. Τα μέλη της 
επιτροπής δύναται να είναι υπάλληλοι της Ν.Α. ή της 
Περιφέρειας. 

β) Η ανωτέρω επιτροπή συγκροτείται με απόφαση 
του Γ ενικού Γ ραμματέα της Περιφέρειας Κεντρικής Μα¬ 
κεδονίας για την Ν.Α. Πέλλας και από το Γ ενικό Γ ραμ¬ 
ματέα της Περιφέρειας Δυτικής Μακεδονίας για την 
Ν.Α. Φλώρινας, μετά από εισήγηση των προϊσταμένων 
των Δ/νσεων Αγροτικής Ανάπτυξης/Γ εωργίας των Ν. Α. 
Πέλλας και Φλώρινας αντίστοιχα. 

Αρθρο 15 

Ένταξη στο Μέτρο 3.16 

1. Ο Προϊστάμενος της Δ/νσης Αγροτικής Ανάπτυ¬ 
ξης/Γ εωργίας της Ν.Α. Πέλλας / Φλώρινας καταρτίζει 
σύμφωνα με την απόφαση της Γνωμοδοτικής Επιτρο¬ 
πής και τις αποφάσεις της δευτεροβάθμιας επιτροπής, 
σε περίπτωση που ασκήθηκαν προσφυγές, τον τελικό 
πίνακα των προς ένταξη υποψηφίων και των απορρι- 
πτόμενων, με φθίνουσα σειρά κατάταξης. Ο τελικός 
πίνακας με τις αποφάσεις των ως άνω επιτροπών και 
την «Εκθεση Προενταξιακών Ελέγχων», αποστέλλεται με 
την εισήγηση του προϊστάμενου της Δ/νσης Αγροτικής 
Ανάπτυξης/Γεωργίας της οικείας Ν.Α. στη Διεύθυνση 


Χωροταξίας και Προστασίας Περιβάλλοντος του Υπουρ¬ 
γείου Αγροτικής Ανάπτυξης και Τροφίμων. 

2. Ο Υπουργός Αγροτικής Ανάπτυξης και Τροφίμων 
εκδίδει με επιμέλεια της Δ/νσης Χωροταξίας και Προ¬ 
στασίας Περιβάλλοντος απόφαση για την ένταξη των 
υποψηφίων στο «Μέτρο» σύμφωνα με τον τελικό πίνακα 
της παρ. 1 εντός δεκαπέντε (15) εργασίμων ημερών από 
την παραλαβή από την ως άνω Διεύθυνση των εγγρά¬ 
φων της παρ. 1. 

3. Η ανωτέρω απόφαση διαβιβάζεται στις Διευθύν¬ 
σεις Αγροτικής Ανάπτυξης/Γεωργίας των Ν.Α. Πέλλας 
και Φλώρινας και στον ΟΠΕΚΕΠΕ. Οι εν λόγω Δ/νσεις 
κοινοποιούν επί αποδείξει την απόφαση στους ενδια¬ 
φερομένους και μεριμνούν για την ανάρτησή της στον 
οικείο πίνακα ανακοινώσεων. 

Άρθρο 16 

Σύμβαση Ένταξης - Περίοδος Δέσμευσης 

1. Οι δικαιούχοι, όπως αυτοί ορίζονται στην υπουργική 
απόφαση ένταξης της παρ. 2 του άρθρου 15, προσέρχο¬ 
νται στις Δ/νσεις Αγροτικής Ανάπτυξης/Γεωργίας των 
Ν.Α. Πέλλας και Φλώρινας εντός δέκα (10) εργασίμων 
ημερών από την ημερομηνία κοινοποίησης της ως άνω 
απόφασης για να υπογράψουν τη σύμβαση ένταξης με 
αντισυμβαλλόμενο τον Υπουργό Αγροτικής Ανάπτυξης 
και Τροφίμων, νομίμως εκπροσωπούμενο από τον Προ¬ 
ϊστάμενο της Δ/νσης Αγροτικής Ανάπτυξης/Γεωργίας 
της Ν.Α. Πέλλας και Φλώρινας. Η μη εμπρόθεσμη υπο¬ 
γραφή της σύμβασης συνεπάγεται τη μη ένταξή του 
στο «Μέτρο». 

2. Η σύμβαση υπογράφεται σε τρία (3) αντίγραφα και 
πρωτοκολλείται από την οικεία Δ/νση Αγροτικής Ανά¬ 
πτυξης/Γ εωργίας.Ένα αντίγραφο λαμβάνει ο δικαιούχος 
για τον αγροπεριβαλλοντικό του φάκελο, ένα αντίγρα¬ 
φο παραμένει στον φάκελο του στη Δ/νση Αγροτικής 
Ανάπτυξης/Γ εωργίας της Ν.Α. Πέλλας και Φλώρινας και 
ένα αντίγραφο διαβιβάζεται στη Δ/νση Χωροταξίας και 
Προστασίας Περιβάλλοντος του Υπουργείου Αγροτικής 
Ανάπτυξης και Τροφίμων. 

3. α) Η σύμβαση υπογράφεται πριν την έναρξη της 
καλλιεργητικής περιόδου. Η καλλιεργητική περίοδος 
αρχίζει με την σπορά των φθινοπωρινών σιτηρών την 1η 
Νοεμβρίου και τελειώνει με τη συμπλήρωση ενός έτους. 
Με την υπογραφή της σύμβασης αρχίζει η περίοδος της 
πενταετούς δέσμευσης των δικαιούχων, η οποία λήγει 
με τη λήξη της τελευταίας καλλιεργητικής περιόδου. 

β) Η ισχύς των συμβάσεων που υπογράφονται μετά 
τη έναρξη της καλλιεργητικής περιόδου αρχίζει την 
επόμενη καλλιεργητική περίοδο, η οποία συνιστά το 
πρώτο έτος δέσμευσης. Κατ’ εξαίρεση συμβάσεις που 
υπογράφονται μετά την 1η Νοεμβρίου 2006 και οπωσδή¬ 
ποτε πριν τη σπορά των εαρινών καλλιεργειών του 2007 
ισχύουν από την έναρξη της καλλιεργητικής περιόδου 
2006-2007 (έναρξη σποράς των φθινοπωρινών καλλιερ¬ 
γειών), υπό την προϋπόθεση ότι έχουν διενεργηθεί οι 
προβλεπόμενοι έλεγχοι σχετικά με την εκπλήρωση των 
υποχρεώσεων των υποψηφίων δικαιούχων. 

4. Κατάσταση με τα στοιχεία των δικαιούχων, τις 
ημερομηνίες υπογραφής των συμβάσεων και τον αριθ¬ 
μό πρωτοκόλλου κάθε σύμβασης αποστέλλεται από 
την οικεία Δ/νση Αγροτικής Ανάπτυξης/Γεωργίας στη 
Δ/νση Χωροταξίας και Προστασίας Περιβάλλοντος, 
στη Διαχειριστική Αρχή του ΕΠΑΑ 2000-2006 και στον 

Ο.Π.Ε.Κ.Ε.Π.Ε, εντός είκοσι (20) εργασίμων ημερών από 
την υπογραφή των συμβάσεων. 

5. Δικαιούχος που έχει υπογράψει σύμβαση δύναται 
κατά τη διάρκεια της πενταετούς δέσμευσης του να 
υποβάλει αίτηση επέκτασης της αναληφθείσας υπο¬ 
χρέωσης για την υπόλοιπη διάρκεια ισχύος της δέ¬ 
σμευσης. Η πρόσθετη έκταση πρέπει να είναι αισθητά 
μικρότερη της αρχικής και να μην υπερβαίνει τα 20 
στρέμματα. Στη περίπτωση αυτή υποβάλλεται αίτηση 
επέκτασης και τροποποιημένο Σ.Π.Δ. και ο δικαιούχος 
υπογράφει συμπληρωματική σύμβαση (άρθρο 37 του 
Καν. (ΕΚ) 817/2004). 

6. Σε περίπτωση παραχώρησης εξ’ ολοκλήρου ή εν 
μέρει της εκμετάλλευσης σε άλλο φυσικό πρόσωπο 
που πληροί τις προϋποθέσεις των άρθρων 3 και 5 της 
παρούσας, ο αρχικός διάδοχος της εκμετάλλευσης 
απαλλάσσεται για την έκταση που έχει παραχωρήσει 
από τις δεσμεύσεις που έχει αναλάβει για την εφαρμογή 
του «Μέτρου». Ο διάδοχος αναλαμβάνει με τη νέα σύμ¬ 
βαση και για την έκταση που καλύπτεται από αυτή το 
σύνολο των δεσμεύσεων του αρχικού δικαιούχου μέχρι 
την ολοκλήρωση της πενταετίας από την ημερομηνία 
υπογραφής της σύμβασης από τον αρχικό δικαιούχο. 


7. Σε περίπτωση αλλαγής των όρων του Έγγραφου 
Προγραμματισμού Αγροτικής Ανάπτυξης (ΕΠΑΑ) 2000- 
2006 ο Υπουργός Αγροτικής Ανάπτυξης και Τροφίμων 
διατηρεί το δικαίωμα τροποποίησης των όρων της σύμ¬ 
βασης ένταξης. 

8. Για κάθε δικαιούχο και κάθε υποψήφιο που απορ- 
ρίφθηκε τηρείται στην οικεία Δ/νση Αγροτικής Ανά¬ 
πτυξης/Γεωργίας των Ν.Α. Πέλλας/Φλώρινας αγροπε- 
ριβαλλοντικός φάκελος με όλα τα παραστατικά που 
τον αφορούν. Τα στοιχεία των φακέλων είναι διαθέσιμα 
στις αρμόδιες αρχές εφαρμογής και ελέγχων, κατόπιν 
αίτησής τους. 

ΚΕΦΑΛΑΙΟ Γ 
Ενισχύσεις 

Αρθρο 17 
Ύψος Ενίσχυσης 

1. Το ύψος της ενίσχυσης υπολογίζεται με βάση την 
συνολική επιλέξιμη έκταση του δικαιούχου. Στον παρα¬ 
κάτω πίνακα ορίζεται το ύψος της ενίσχυσης σε ευρώ 
ανά εκτάριο (€/Ηβ) της επιλέξιμης καλλιέργειας, για τις 
μεθόδους Α, Β και Γ του «Μέτρου». 


Μέθοδος Α σε Ευρώ ανά Ηα 


Επιλέξιμη 

Καλλιέργεια 

Απώλεια 

Εισοδήματος 

Κίνητρο 

Αμοιβή 

Συμβούλου 

Ανάλυση 

Εδάφους 

Μέγιστη 
Ενίσχυση (1) 

Ελάχιστη 
Ενίσχυση (2) 

Αραβόσιτος 

334,77 

66,95 

30 

25 

456,72 

431,72 

Μηδική 

370,76 

74,15 

30 

25 

499,91 

474,91 


Μέθοδος Β σε Ευρώ ανά Ηα 


Επιλέξιμη 

Καλλιέργεια 

Απώλεια 

Εισοδήματος 

Κίνητρο 

Αμοιβή 

Συμβούλου 

Ανάλυση 

Εδάφους 

Μέγιστη 
Ενίσχυση (1) 

Ελάχιστη 
Ενίσχυση (2) 

Αραβόσιτος 

383,10 

76,62 

30 

25 

514,72 

489,72 

Μηδική 

419,10 

83,82 

30 

25 

557,92 

532,92 

Μέθοδος Γ (ειδικά για την περίπτωση των ζαχαρότευτλων) 

σε Ευρώ ανά Ηα 


Επιλέξιμη 

Μέθοδος 

Απώλεια 

Εισοδήματος 

Κίνητρο 

Αμοιβή 

Συμβούλου 

Ανάλυση 

Εδάφους 

Μέγιστη 
Ενίσχυση (1) 

Ελάχιστη 
Ενίσχυση (2) 

Αγρανάπαυ¬ 

ση 

510,80 

102,16 

30 

25 

600,00 

575,00 

Αμειψισπορά 

439,20 

87,84 

30 

25 

582,04 

557,04 


2. Στην ενίσχυση περιλαμβάνονται η απώλεια εισοδή¬ 
ματος κατά περίπτωση καλλιέργειας και μεθόδου, το 
κίνητρο (20%) και η αμοιβή του συμβούλου γεωπόνου, 
η οποία έχει υπολογισθεί στα 30 ευρώ ανά εκτάριο. 
Επιπλέον της παραπάνω ενίσχυσης είναι επιλέξιμη η 
δαπάνη για την ανάλυση του εδάφους, η οποία ανέρ¬ 
χεται έως 25 ευρώ ανά εκτάριο (€/Ηα). 

3. Γ ια την αποτελεσματικότερη εφαρμογή του προ¬ 
γράμματος, κάθε χρόνο οι δικαιούχοι μεριμνούν προ¬ 
αιρετικά για την πραγματοποίηση εδαφολογικών ανα¬ 
λύσεων στα αγροτεμάχια της εκμετάλλευσής τους. 
Ο προγραμματισμός της διενέργειας των αναλύσεων 
γίνεται σε συνεργασία με το γεωπόνο-σύμβουλο και 
εμφανίζεται στο Σ.Π.Δ. 


4. Η μέγιστη ενίσχυση (1) που αναγράφεται στους 
ανωτέρω πίνακες καταβάλλεται, όταν ο δικαιούχος δι¬ 
ενεργεί εδαφολογικές αναλύσεις στο 20% των αγρο¬ 
τεμαχίων του ετησίως και προσκομίζει την απόδειξη 
πληρωμής από το εργαστήριο που διενέργησε τις ανα¬ 
λύσεις. Σε περίπτωση που ο δικαιούχος δεν προβαίνει 
σε εδαφολογικές αναλύσεις λαμβάνει την ελάχιστη 
ενίσχυση (2). 

5. Οι ετήσιες οικονομικές ενισχύσεις που καταβάλλο¬ 
νται σε κάθε δικαιούχο για το σύνολο των γεωργοπερι- 
βαλλοντικών μέτρων δεν δύναται να υπερβούν το ποσό 
των 600 ευρώ/εκτάριο για τις ετήσιες καλλιέργειες, 
σύμφωνα με το παράρτημα του Καν(ΕΚ) 1257/1999. 

Άρθρο 18 

Αίτηση Πληρωμής - Δήλωση Εφαρμογής 

1. Για την καταβολή της ενίσχυσης ο δικαιούχος υπο¬ 
βάλλει κάθε έτος στην Δ/νση Αγροτικής Ανάπτυξης/Γε- 
ωργίας της Ν.Α. Πέλλας /Φλώρινας αίτηση πληρωμής 
- δήλωση εφαρμογής και τα εξής δικαιολογητικά: 

α. Αντίγραφο της αίτησης - δήλωσης του Ο.Σ.Δ.Ε. 
(Αίτηση Ενιαίας Ενίσχυσης) για το έτος εφαρμογής που 
αιτείται να πληρωθεί. 

β Θεωρημένο αντίγραφο του Δελτίου Παροχής Υπη¬ 
ρεσιών του γεωπόνου - συμβούλου, ως αποδεικτικό 
καταβολής της αμοιβής του. 

γ. Απόδειξη της καταβολής από τον γεωπόνο -σύμβου¬ 
λο της κράτησης υπέρ ΓΕΩΤ.Ε.Ε. Η τελευταία ανέρχεται 
σε 2% επί της αμοιβής (παρ. 1 του άρθρου 13 του ν. 
1474/1984). 

δ. Τιμολόγια ή απόδειξη διενέργειας εδαφολογικών 
αναλύσεων από τον παραγωγό. 

ε. Αντίγραφο της πρώτης σελίδας του τραπεζικού 
βιβλιαρίου της ΑΤΕ. 

2. α) Οι αιτήσεις πληρωμής - δηλώσεις εφαρμογής 
υποβάλλονται εντός 20 εργασίμων ημερών από τη συ¬ 
μπλήρωση ενός ημερολογιακού έτους από την ημερο¬ 
μηνία υπογραφής της σύμβασης. Η αίτηση υποβάλλεται 
κάθε χρόνο με την ίδια καταληκτική ημερομηνία. 

β) Εκτός περιπτώσεων ανωτέρας βίας και εκτάκτων 
περιστάσεων του άρθρου 72 του Καν (ΕΚ) 796/2004, η μη 
εμπρόθεσμη υποβολή της αίτησης πληρωμής συνεπάγε¬ 
ται τη μείωση κατά 1% ανά εργάσιμη ημέρα του ποσού 
που θα καταβαλλόταν στο δικαιούχο, εάν η αίτηση είχε 
υποβληθεί εμπρόθεσμα. Η αίτηση απορρίπτεται και δεν 
χορηγείται καμία ενίσχυση, εάν αυτή υποβληθεί μετά 
από 25 ημερολογιακές ημέρες από την παρέλευση της 
προθεσμίας της παραγράφου α). 

γ. Οι γεωπόνοι-υπάλληλοι των οικείων Δ/νσεων Αγρο¬ 
τικής Ανάπτυξης/Γεωργίας των Ν.Α. Πέλλας /Φλώρινας 
ελέγχουν και τους αγροπεριβαλλοντικούς φακέλους 
των δικαιούχων που περιλαμβάνονται στο δείγμα του 
επιτόπιου ελέγχου πριν την υποβολή της αίτησης πλη¬ 
ρωμής. 

3. Η ενίσχυση καταβάλλεται, εφόσον από την διε¬ 
νέργεια των μετενταξιακών ελέγχων του άρθρου 19 
αποδεικνύεται ότι ο δικαιούχος έχει εκπληρώσει όλες 
τις υποχρεώσεις που απορρέουν από το Μέτρο 3.16. 

ΚΕΦΑΛΑΙΟ Δ 

Μετενταξιακοί'Ελεγχοι - Κυρώσεις 

Αρθρο 19 
Έλεγχοι 

1. Γ ια την αποτελεσματική εφαρμογή του Μέτρου κάθε 
έτος οι Δ/νσεις Αγροτικής Ανάπτυξης/Γ εωργίας Πέλλας 
και Φλώρινας, η Δ/νση Χωροταξίας και Προστασίας Πε¬ 
ριβάλλοντος, η Αρχή Διαχείρισης του ΕΠΑΑ και ο ΟΠΕ- 
ΚΕΠΕ διενεργούν ελέγχους σύμφωνα με τις διατάξεις 
των άρθρων 67, 68 και 69 του Καν. (ΕΚ) 817/2004 και τη 
διαδικασία που ορίζεται στην κοινή υπουργική απόφαση 
640/141102/01.12.2005 «Διαδικασία και τρόπος πληρω¬ 
μής και ελέγχου των αγροπεριβαλλοντικών μέτρων του 
ΕΠΑΑ 2000-2006-Καν(ΕΚ) 1257/99, όπως τροποποιήθηκε 
από τον Καν(ΕΚ) 1783/2003» (ΦΕΚ Β' 1754), όπως αυτή 


ισχύει. Ο διενεργών μετενταξιακό έλεγχο εισηγείται 
στην έκθεση ελέγχου που συντάσσει την ενδεδειγμένη 
κύρωση για κάθε παρατυπία που διαπιστώνει. 

Αρθρο 20 
Κυρώσεις 

Γ ια παραβάσεις της παρούσας επιβάλλονται οι ακό¬ 
λουθες κυρώσεις: 

1. Δήλωση ανακριβών στοιχείων (άρθρο 72 του Καν.(ΕΚ) 
817/2004): 

α) Δικαιούχος που υποβάλλει με πρόθεση ανακριβή 
δήλωση αποβάλλεται από το «Μέτρο» και αποκλείεται 
για το υπόψη έτος αλλά και για το επόμενο από τις ενι¬ 
σχύσεις του συνόλου των αγροπεριβαλλοντικών μέτρων 
του Άξονα 3 του ΕΠΑΑ. Τυχόν καταβληθείσες βάσει 
των ανακριβών στοιχείων ενισχύσεις στα πλαίσια της 
παρούσας απόφασης επιστρέφονται ως αχρεωστήτως 
καταβληθείσες. 

β) Δικαιούχος που υποβάλλει από βαριά αμέλεια ανα¬ 
κριβή δήλωση αποκλείεται για ένα έτος από τις ενι¬ 
σχύσεις όλων των αγροπεριβαλλοντικών μέτρων του 
Αξονα 3 του ΕΠΑΑ. Ενισχύσεις που έχουν τυχόν κατα¬ 
βληθεί βάσει των ανακριβών στοιχείων, επιστρέφονται 
ως αχρεωστήτως καταβληθείσες. 

2. Δήλωση ανακριβών στοιχείων που αφορούν την 
επιλέξιμη έκταση: 

α) Σε περίπτωση ανακριβούς δήλωσης του δικαιούχου 
που αφορά την έκταση επιβάλλονται οι κυρώσεις του 
ΟΣΔΕ οι οποίες προβλέπονται στο άρθρο 50 και 51 
παρ. 1 του Καν.(ΕΚ) 796/2004, ανεξάρτητα από το αν ο 
δικαιούχος λαμβάνει ενισχύσεις από το ΟΣΔΕ. 

β) Σε περίπτωση που η απόκλιση μεταξύ δηλωθείσας 
και πιστοποιηθείσας- κατά τον διοικητικό ή τον επιτόπιο 
έλεγχο- έκτασης υπερβαίνει το 3%, η καταβαλλόμενη 
ενίσχυση του τρέχοντος έτους μειώνεται κατά το ποσό 
της κύρωσης που αναλογεί στο τρέχον έτος, σύμφωνα 
με την υποπαράγραφο 2α. Τα χρήματα που καταβλή¬ 
θηκαν για την εν λόγω έκταση τα προηγούμενα έτη 
εφαρμογής επιστρέφονται. Σε περίπτωση που το ποσό 
που προκύπτει είναι μεγαλύτερο της καταβαλλόμενης 
ενίσχυσης, η διαφορά επιστρέφεται ως αχρεωστήτως 
καταβληθέν ποσό. 

γ) Εφόσον από το διοικητικό ή/και τον επιτόπιο έλεγ¬ 
χο διαπιστωθεί απόκλιση μεταξύ δηλωθείσας και πι- 
στοποιηθείσας έκτασης, ο δικαιούχος υποχρεούται για 
την επόμενη καλλιεργητική περίοδο να τροποποιήσει 
το Σ.Π.Δ ως προς την έκταση και να το υποβάλει εκ 
νέου προς έλεγχο στην οικεία Δ/νση Αγροτικής Ανά¬ 
πτυξης/Γ εωργίας, προσαρμόζοντας τις δεσμεύσεις του 
στη μετά τον έλεγχο πιστοποιηθείσα έκταση. Η Δ/νση 
Αγροτικής Ανάπτυξης/Γ εωργίας τροποποιεί την υπο- 
γραφείσα σύμβαση αναγράφοντας την μετά τον έλεγχο 
πιστοποιηθείσα έκταση. 

3. Διακοπή της πενταετούς δέσμευσης: 

α) Σε περίπτωση που ο δικαιούχος, χωρίς να συντρέ¬ 
χουν λόγοι ανωτέρας βίας διακόψει μονομερώς την 
εφαρμογή του προγράμματος πριν την ολοκλήρωση 
της πενταετίας, αποβάλλεται από το μέτρο και επιβάλ¬ 
λονται κυρώσεις ως ακολούθως: 

αα. Εφόσον η διακοπή έγινε το πρώτο έτος, δεν χο¬ 
ρηγείται καμιά ενίσχυση ή, εφόσον έχει χορηγηθεί, επι- 
στρέφεται ως αχρεωστήτως καταβληθείσα. 

ββ. Εφόσον η διακοπή έγινε εντός του 2ου ή 3ου έτους, 
δεν χορηγείται καμιά ενίσχυση για το έτος της διακο¬ 
πής ή, εφόσον έχει χορηγηθεί, το ποσό επιστρέφεται 
ως αχρεωστήτως καταβληθέν, προσαυξημένο με τους 
νόμιμους τόκους. Επιπλέον επιβάλλεται, χρηματική ποινή 
που ισούται με το 50% της ενίσχυσης που χορηγήθηκε 
το προηγούμενο έτος. 

γγ. Εφόσον η διακοπή έγινε εντός του 4ου ή 5ου έτους 
δεν χορηγείται καμιά ενίσχυση για το έτος διακοπής ή, 
εφόσον έχει χορηγηθεί, το ποσό επιστρέφεται ως αχρε¬ 
ωστήτως καταβληθέν, προσαυξημένο με τους νόμιμους 
τόκους, και επιβάλλεται, επιπλέον, χρηματική ποινή που 
ισούται με το 25% της ενίσχυσης που χορηγήθηκε το 
προηγούμενο έτος. 

β) Οι κυρώσεις της περίπτ. α) δεν επιβάλλονται σε 
περίπτωση ολικής ή μερικής διαδοχής της γεωργικής 
εκμετάλλευσης από διάδοχο παραγωγό (παραγρ. 6 του 
άρθρου 16), ο οποίος αναλαμβάνει μέχρι τη λήξη της 
σύμβασης την τήρηση των συμβατικών δεσμεύσεων του 
δικαιούχου. 

4. Μείωση της έκτασης εφαρμογής του «Μέτρου»: 

Αν κατά την περίοδο δέσμευσης ο δικαιούχος μειώ¬ 
σει αυθαίρετα και χωρίς να συντρέχουν λόγοι ανωτέρας 
βίας την έκταση εφαρμογής του Μέτρου που ορίζεται 
στη σύμβαση, επιβάλλονται οι κυρώσεις του ΟΣΔΕ για 
το συγκεκριμένο έτος και ο δικαιούχος υποχρεούται να 
επιστρέφει τις καταβληθείσες ενισχύσεις για την έκταση 
αυτή από το έτος ένταξής του, με τους αναλογούντες τό¬ 
κους, καθώς και να τροποποιήσει το Σ.Π.Δ.. Η οικεία Δ/νση 
Αγροτικής Ανάπτυξης/Γεωργίας τροποποιεί αντιστοίχως 
την υπογραφείσα σύμβαση. Σε περίπτωση επανάληψης 
της παράβασης, ο δικαιούχος αποβάλλεται από το Μέτρο 
και επιστρέφει τις καταβληθείσες ενισχύσεις ως αχρεω¬ 
στήτως προσαυξημένες με τους αναλογούντες τόκους. 

5. Αντικατάσταση αγροτεμαχίου- ανυπαρξία αγρο¬ 
τεμαχίου 

α) Στην περίπτωση που ο δικαιούχος χωρίς να συντρέ¬ 
χει λόγος ανωτέρας βίας αντικαθιστά το αγροτεμάχιο 
που ορίζεται στη σύμβαση και στο Σ.Π.Δ. με άλλο, το 
οποίο δεν έχει ενταχθεί στο Μέτρο, η έκταση στην 
οποία εφαρμόζεται το Μέτρο από τον δικαιούχο μειώ¬ 
νεται κατά την έκταση του αντικατασταθέντος αγρο¬ 
τεμαχίου. Ο δικαιούχος υποχρεούται να επιστρέφει τις 
καταβληθείσες ενισχύσεις, προσαυξημένες με τους ανα- 
λογούντες τόκους, για έκταση ίση με το αγροτεμάχιο 
το οποίο αντικατέστησε. 

β) Στην περίπτωση που το δηλωθέν αγροτεμάχιο δεν 
υπάρχει, επιβάλλονται οι κυρώσεις που προβλέπονται 
για την εκ προθέσεως ανακριβή δήλωση. 

6. Μη υποβολή αίτησης - δήλωσης Ο.Σ.Δ.Ε. (Αίτησης 
Ενιαίας Ενίσχυσης): 

Ο δικαιούχος υποχρεούται να υποβάλει κάθε χρόνο 
αίτηση-δήλωση του Ο.Σ.Δ.Ε.(Αίτηση Ενιαίας Ενίσχυσης) 
για τα αγροτεμάχια τα ενταγμένα στο Μέτρο, στα οποία 
επιπρόσθετα μπαίνει ο κωδικός του Μέτρου. Σε αντίθετη 
περίπτωση δεν χορηγείται καμία ενίσχυση για το εν 
λόγω έτος. Σε περίπτωση επανάληψης της παραπάνω 
παρατυπίας ο δικαιούχος αποβάλλεται από το Μέτρο. 

7. Μη τήρηση/πλημμελής τήρηση του γεωργοπεριβαλ- 
λοντικού φακέλου 

α) Εφόσον ο δικαιούχος δεν τηρεί τον γεωργοπερι- 
βαλλοντικό φάκελο που προβλέπεται στην περιπτ. ε) 
της παραγρ. 2 του άρθρου 6, η ενίσχυση μειώνεται κατά 


10%, ενώ σε περίπτωση συνέχισης της παράβασης, η 
μείωση προσαυξάνεται κατά 10% κατ’ έτος. 

β) Στη περίπτωση που κατά τον έλεγχο διαπιστωθεί 
για δεύτερη φορά πλημμέλεια στη τήρηση του φακέ¬ 
λου από το δικαιούχο επιβάλλονται οι κυρώσεις της 
περίπτ. α). 

8. Μη τήρηση των Κωδίκων Ορθής Γεωργικής Πρα¬ 
κτικής (ΚΟΓΠ) και των Περιβαλλοντικών Απαιτήσεων- 
Υποχρεώσεων. 

Σε περίπτωση μη τήρησης των Κωδίκων Ορθής Γεωργι- 
κής Πρακτικής (Κ.Ο.Γ.Π.) και των Περιβαλλοντικών Απαιτή- 
σεων-Υποχρεώσεων που αφορούν τα ειδικά περιβαλλοντι¬ 
κά θέματα, σύμφωνα με την παραγρ. 2 του άρθρου 6 της 
παρούσας, επιβάλλονται οι κυρώσεις που προβλέπονται 
στις κατά περίπτωση αποφάσεις εφαρμογής. 

Για τους Κώδικες Ορθής Γεωργικής Πρακτικής επιβάλ¬ 
λονται οι κυρώσεις που προβλέπονται στην υπ’ αριθμ. 
568/125347/20.1.2004 (ΦΕΚ Β'142) κοινή υπουργική από¬ 
φαση, όπως ισχύει. 

9. Παρακώλυση ελέγχων 

Σε περίπτωση που ο δικαιούχος αρνείται τον έλεγχο 
ή δεν διευκολύνει τα εθνικά και κοινοτικά όργανα κατά 
τη διενέργεια των ελέγχων, το ύψος της συνολικής ενί¬ 
σχυσης μειώνεται κατά 20% για το συγκεκριμένο έτος. 
Σε περίπτωση επανάληψης της παράβασης σε επόμενο 
έλεγχο, ο δικαιούχος αποβάλλεται από το Μέτρο και 
επιστρέφει ως αχρεωστήτως καταβληθέντα τα ποσά 
που έχουν καταβληθεί τα προηγούμενα έτη, προσαυ¬ 
ξημένα με τους νόμιμους τόκους. 

10. Μη τήρηση των ειδικών δεσμεύσεων του προγράμ¬ 
ματος: 

α) Αγρανάπαυση και σταθερός ακαλλιέργητος χώ¬ 
ρος 

αα. Στην περίπτωση που δεν εφαρμοσθεί από τον δι¬ 
καιούχο ο σταθερός ακαλλιέργητος χώρος 3% (με απο¬ 
δεκτές μειώσεις 10%), η ενίσχυση για το έτος που έχει 
διαπιστωθεί η συγκεκριμένη παράβαση, μειώνεται κατά 
20%. Επανάληψη της παράβασης επιφέρει προσαύξηση 
του ποσοστού μείωσης της ενίσχυσης κατά 20% κατ’ έτος 
στο σύνολο της χορηγούμενης ενίσχυσης του δικαιούχου. 
Η ίδια κύρωση επιβάλλεται και στην περίπτωση που δεν 
διατηρείται σταθερός σε θέση ο ακαλλιέργητος χώρος. 

ββ. Εφόσον η έκταση που τίθεται σε αγρανάπαυση 
είναι μικρότερη από την απαιτούμενη ή δεν εφαρμόζεται 
στα ίδια πάντα αγροτεμάχια, η ενίσχυση στο συγκεκρι¬ 
μένο έτος μειώνεται ή εφόσον έχει καταβληθεί, επιστρέ- 
φεται ως αχρεωστήτως καταβληθείσα ως ακολούθως: 


Ποσοστό 
Απόκλισης (%) 

Ποσοστό Μείωσης της 
Ενίσχυσης 

0-10 

Την πρώτη φορά 20%, για 
κάθε επόμενη φορά 40% 

11-30 

Την πρώτη φορά 40%, για 
κάθε επόμενη φορά 50% 

31 -50 

Την πρώτη φορά καμία ενί¬ 
σχυση για το συγκεκριμένο 
έτος, την επόμενη φορά απο¬ 
βολή από το Μέτρο 

άνω του 51 

Καμία ενίσχυση για το συ¬ 
γκεκριμένο έτος και αποβο¬ 
λή από το Μέτρο 

γγ. Στην περίπτωση που διαπιστωθεί ότι στην αγρα- 
ναπαυόμενη έκταση ή/και στο σταθερό ακαλλιέργητο 
χώρο πραγματοποιούνται καλλιεργητικές παρεμβάσεις 
(π.χ. άρδευση, όργωμα, λίπανση, ζιζανιοκτονία, κ.λ.π.) η 
συνολική ενίσχυση μειώνεται κατά 50 % για το έτος της 
παράβασης. Επανάληψη της παράβασης συνεπάγεται 
αποβολή από το Μέτρο και επιστροφή των μέχρι τότε 
καταβληθεισών ενισχύσεων προσαυξημένων με τους 
νόμιμους τόκους. 

δδ. Εφόσον για την εφαρμογή της αγρανάπαυσης 
ή και του σταθερού ακαλλιέργητου χώρου δεν επιλέ¬ 
γονται κατά προτεραιότητα αγροτεμάχια, τα οποία 
γειτνιάζουν με λίμνες ή ποτάμια, η συνολική ενίσχυση 
μειώνεται κατά 20% για το έτος που διαπιστώθηκε η 
παράβαση, 
β) Αμειψισπορά 

αα. Εφόσον η έκταση που τίθεται σε αμειψισπορά 
είναι μικρότερη από την απαιτούμενη, η ενίσχυση στο 
συγκεκριμένο έτος μειώνεται, ή εφόσον έχει καταβληθεί, 
επιστρέφεται ως αχρεωστήτως καταβληθείσα, προσαυ¬ 
ξημένη με τους νόμιμους τόκους ως ακολούθως: 


Ποσοστό 
Απόκλισης (%) 

Ποσοστό Μείωσης 
της Ενίσχυσης 

0-10 

Την πρώτη φορά 20%, για 
κάθε επόμενη φορά 40% 

11-30 

Την πρώτη φορά 40%, για 
κάθε επόμενη φορά 50% 

31-50 

Την πρώτη φορά καμία ενί¬ 
σχυση για το συγκεκριμένο 
έτος, την επόμενη φορά απο¬ 
βολή από το Μέτρο 

άνω του 51 

Καμία ενίσχυση για το συ¬ 
γκεκριμένο έτος και αποβο¬ 
λή από το Μέτρο 


ββ. Εφόσον διαπιστωθεί ότι αρδεύονται οι καλλιέρ¬ 
γειες αμειψισποράς ή εφαρμόζεται αμειψισπορά με 
παραδοσιακά αρδευόμενες καλλιέργειες (π.χ. ξηρικά 
τριφύλλια, ξηρικά αραβόσιτο, ξηρική μηδική, κ.ά.), η συ¬ 
νολική ενίσχυση μειώνεται κατά 50%, ενώ σε περίπτωση 
επανάληψης ο δικαιούχος αποβάλλεται από το Μέτρο 
και επιστρέφει τις μέχρι τότε καταβληθείσες ενισχύσεις 
προσαυξημένες με τους νόμιμους τόκους. 

γ) Μη τήρηση της αγρανάπαυσης ή της αμειψισποράς 
στη περίπτωση της Μεθόδου Γ (καλλιέργεια ζαχαρό¬ 
τευτλων) 

αα. Στην περίπτωση των ζαχαρότευτλων, αν κατά το 
4ο έτος της πενταετούς δέσμευσης διαπιστωθεί μετά 
από διοικητικό ή επιτόπιο έλεγχο ότι ο δικαιούχος δεν 
εφάρμοσε στη συγκεκριμένη έκταση για ένα τουλάχι¬ 
στον έτος αγρανάπαυση ή εναλλακτικά αμειψισπορά με 
ξηρική καλλιέργεια, επιβάλλονται οι εξής κυρώσεις: 

ί. Σε περίπτωση μη τήρησης της δέσμευσης σε ποσο¬ 
στό μέχρι 30% της επιλέξιμης έκτασης, η ενίσχυση για 
το συγκεκριμένο έτος μειώνεται κατά 50%. 

ϋ. Σε περίπτωση μη τήρησης της δέσμευσης σε πο¬ 
σοστό μέχρι 50% της επιλέξιμης έκτασης, η ενίσχυση 
μειώνεται κατά 70%. 

μι. Σε περίπτωση μη τήρησης της δέσμευσης σε πο¬ 
σοστό μεγαλύτερο του 50% της επιλέξιμης έκτασης 


δεν καταβάλλεται καμία ενίσχυση για το συγκεκριμένο 
έτος. 

ββ. Αν κατά το 5ο έτος διαπιστωθεί από τον διοικητικό 
ή τον επιτόπιο έλεγχο ότι ο δικαιούχος δεν εφάρμοσε 
στη συγκεκριμένη έκταση, την οποία κατά τα προηγού¬ 
μενα έτη καλλιέργησε ζαχαρότευτλα, για δύο τουλά¬ 
χιστον έτη αγρανάπαυση ή εναλλακτικά αμειψισπορά 
με ξηρική καλλιέργεια σε ποσοστό 30% της επιλέξιμης 
έκτασης δεν του καταβάλλεται καμία ενίσχυση για το 
συγκεκριμένο έτος και επιστρέφει το 50% της ενίσχυ¬ 
σης που έχει λάβει τα τρία προηγούμενα έτη. Αν η 
μη τήρηση της δέσμευσης διαπιστωθεί σε ποσοστό 
μεγαλύτερο από το 30% της επιλέξιμης έκτασης, ο 
δικαιούχος επιστρέφει το σύνολο της ενίσχυσης που 
έχει λάβει τα τρία προηγούμενα έτη και αποκλείεται 
για ένα έτος από όλα τα αγροπεριβαλλοντικά μέτρα 
του Αξονα 3 του ΕΠΑΑ. 

γγ. Οι κυρώσεις των υποπεριπτ. αα και ββ της παρού¬ 
σας εφαρμόζονται και στη περίπτωση που διαπιστωθεί 
ότι αρδεύονται οι καλλιέργειες αμειψισποράς ή εφαρ¬ 
μόζεται αμειψισπορά με παραδοσιακά αρδευόμενες 
καλλιέργειες (π.χ. ξηρικά τριφύλλια, ξηρικά αραβόσιτο, 
ξηρική μηδική, κ.ά.). 

11. Το ύψος των επιβληθεισών χρηματικών ποινών δε 
δύναται να υπερβαίνει το 100% της ετήσιας καταβαλ¬ 
λόμενης ενίσχυσης. Στην περίπτωση που το σύνολο 
των επιβληθεισών κυρώσεων για ένα έτος υπερβαίνει 
το 100% της ενίσχυσης, δεν χορηγείται καμιά ενίσχυση 
στο δικαιούχο για το εν λόγω έτος. 

Αρθρο 21 

Αχρεωστήτως Καταβληθέντα Ποσά 

Τα αχρεωστήτως καταβληθέντα ποσά επιστρέφονται 
σύμφωνα με τις σχετικές διατάξεις της υπ’ αριθμ. κοινής 
υπουργικής απόφασης 640/141102/1.12.2005 (ΦΕΚ Β' 1754), 
όπως ισχύει. 

Αρθρο 22 

Απαλλαγή Λόγω Ανωτέρας Βίας 

1. Ο δικαιούχος απαλλάσσεται από τις υποχρεώσεις 
που έχει αναλάβει, εφόσον συντρέχει στο πρόσωπό 
του λόγος ανωτέρας βίας. Η σύμβαση λύεται χωρίς να 
υφίσταται υποχρέωση επιστροφής των ήδη καταβλη- 
θέντων ενισχύσεων. 

2. Λόγοι ανωτέρας βίας συνιστούν ιδίως: 

α) Ο θάνατος του δικαιούχου. 

β) Η μακροχρόνια ανικανότητα του δικαιούχου να 
ασκήσει γεωργική δραστηριότητα. 

γ) Η απαλλοτρίωση σημαντικού τμήματος της εκμε¬ 
τάλλευσης, εφόσον δεν ήταν προβλέψιμη την ημέρα 
ανάληψης της δέσμευσης. 

δ) Η σοβαρή φυσική καταστροφή που προκάλεσε 
σημαντική ζημιά στη γεωργική έκταση της εκμετάλ¬ 
λευσης. 

3. Για την αναγνώριση της συνδρομής λόγω ανωτέ¬ 
ρας βίας στο πρόσωπο του δικαιούχου εφαρμόζονται 
οι σχετικές διατάξεις της υπ’ αριθμ. 640/141102/1.12.2005 
(ΦΕΚ 1754 Β') κοινής υπουργικής απόφασης «Διαδικασία 
και τρόπος πληρωμής και ελέγχου των Αγροπεριβαλλο- 
ντικών Μέτρων του Εγγράφου Προγραμματισμού Αγρο¬ 
τικής Ανάπτυξης (ΕΠΑΑ) 2000-2006 - Καν (ΕΚ) 1257/99 
όπως τροποποιήθηκε με τον Καν(ΕΚ) 1783/2003», όπως 
ισχύει κάθε φορά. 

ΚΕΦΑΛΑΙΟ Ε 

Δημοσιονομικές και Τελικές Διατάξεις 

Αρθρο 23 

Χρηματοδότηση του «Μέτρου» 

1. Για την εφαρμογή του «Μέτρου» στο πλαίσιο του 
ΕΠΑΑ 2000-2006 εγκρίνεται συνολική δημόσια δαπάνη 
ύψους 10 εκατομμυρίων ευρώ, η οποία βαρύνει τον τα¬ 
κτικό προϋπολογισμό του Υπουργείου Αγροτικής Ανά¬ 
πτυξης και Τροφίμων, ΚΑΕ 5323, εγγραφόμενης κατ’ 
έτος και της ανάλογης πίστωσης σ’ αυτόν. Το ποσοστό 
από τη δημόσια δαπάνη εκάστου οικονομικού έτους 
που καλύπτει η κοινοτική χρηματοδότηση προκύπτει 
από τον εκάστοτε ισχύοντα χρηματοδοτικό πίνακα του 
ΕΠΑΑ 2000-2006. 

Άρθρο 24 

Κανονιστικές Διατάξεις 

Με απόφαση του Υπουργού Αγροτικής Ανάπτυξης και 
Τροφίμων δύνανται να ρυθμίζονται λεπτομέρειες και 
να καθορίζονται υποδείγματα για την εφαρμογή της 
παρούσας απόφασης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αθήνα, 8 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓ. ΜΠΑΣΙΑΚΟΣ 

-♦- 

Αριθμ. 3021/11/15-α (4) 

Καθορισμός αντιτίμου βιβλιαρίων διαβατηρίων και 
της διαδικασίας είσπραξης αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 1 του ν .3103/03 «Εκδοση 
διαβατηρίων από την Ελληνική Αστυνομία και άλλες 
διατάξεις» (Α' 23), όπως τροποποιήθηκε με το άρθρο 
52 του ν. 3427/2005 «Φόρος προστιθέμενης αξίας στις 


νέες οικοδομές, μεταβολές στη φορολογία κεφαλαίου 
και άλλες διατάξεις». 

β) Του άρθρου 90 του Κώδικα νομοθεσίας για τη Κυ¬ 
βέρνηση και τα Κυβερνητικά Όργανα (π.δ. 63/2005 (Α' 
98). 

γ) Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του κράτους και άλλες διατάξεις» 
(Α' 247). 

2. Την υπ’ αριθμ. 3021/22/10/28.6.2005 κοινή υπουργική 
απόφαση «Δικαιολογητικά και διαδικασία έκδοσης, τύ¬ 
πος και περιεχόμενο ενδείξεων διαβατηρίου» (Β' 932). 

3. Την υπ’ αριθμ. 37930/ΔΙΟΕ/1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432). 

4. Την υπ’ αριθμ. 3021/11/14-ζ'/28.12.2005 κοινή υπουρ¬ 
γική απόφαση των Υπουργών Οικονομίας και Οικονομι- 
κών-Δημόσιας Τάξης (Β 1923) με την οποία καθορίσθηκε 
η τιμή των βιβλιαρίων διαβατηρίων σε είκοσι πέντε (25) 
ευρώ. 

5. Την ανάγκη καθορισμού της τιμής των νέων βιβλι¬ 
αρίων διαβατηρίων λόγω αύξησης του κόστους κατα¬ 
σκευής τους. 

6. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
κρατικού προϋπολογισμού, αποφασίζουμε: 

1. Καθορίζουμε το αντίτιμο του βιβλιαρίου (έντυπο) 
και των υλικών που απαιτούνται για την έκδοση των 
διαβατηρίων σε σαράντα πέντε (45,00 €) ευρώ από 
26.8.2006. 

2. Το ανωτέρω ποσό εισπράττεται ως έσοδο του κρα¬ 
τικού προϋπολογισμού, στον ΚΑΕ 3741 «Παράβολα από 
κάθε αιτία» με έντυπο παράβολο ή διπλότυπο είσπραξης 
των Δ.Ο.Υ. 

3. Από την έναρξη ισχύος της παρούσης καταργεί- 
ται η υπ’ αριθμ. 3021/11/14-ζ'/28.12,2005 απόφασή μας 
(Β' 1923). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ειπο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευπο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: Ιι«ρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποοού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ.ατ - ί-ιτιώΙ: ννβί)Γτΐ35ΐ6τ(§)0τ.(τΓ 














